Die Mercedes-Benz Vito is 'n ligte laaiwa wat deur Mercedes-Benz gebou word. Dit is beskikbaar as 'n standaardpaneelwa vir vragvervoer (genoem Vito), of met 'n passasiersdeel in 'n gedeelte of al die laairuimte (genoem V-klas of Viano). Die V-klas/Viano is 'n veeldoelige voertuig. Die eerste geslag is sedert 1996 bemark. Die tweede geslag is in 2004 vrygestel, en die voertuig kry die nuwe Viano naam. In 2010 is die voertuig opgekikker met hersiene voorste en agterste buffers en ligte. Die binneruim is ook verbeter met opgegradeerde materiale en nuwe tegnologie. Die derde geslag is in 2014 van stapel gestuur en het teruggekeer na die benaming van V-Klas. Die Viano is beskikbaar in beide agter- en vierwieldryf konfigurasies en kom in drie lengtes, twee aslengtes en 'n keuse van vier petrol- en dieselenjins gekoppel aan óf 'n sesgang-handratkas óf 'n vyfgang TouchShift-outomaties.


Adeline Virginia Woolf (Kensington, 25 Januarie 1882 – Sussex, 28 Maart 1941) was 'n Engelse skryfster. Sy het beroemdheid verwerf as letterkundige modernis. Tussen die twee Wêreldoorloë was Woolf 'n prominente figuur in die invloedryke Bloomsbury Groep. Virginia Woolf is as die dogter van die letterkundige, sir Leslie Stephen, gebore. Na haar moeder se dood in 1895 het Virginia weens 'n senutoestand nie skool toe gegaan nie, maar is sy tuis onder haar vader se toesig onderrig. Na haar vader se dood in 1904 het Virginia saam met haar broers en suster in 'n huis in die Bloomsbury-wyk van Londen gaan woon. Haar lewenswyse daar is as onkonvensioneel vir die tyd beskou en sy was die leier van 'n groep talentvolle en ewe onkonvensionele mense, die sogenaamde Bloomsbury-groep. Onder hulle was die biograaf en essayis Lytton Strachey, die ekonoom John Maynard Keynes, die kunskritikus Roger Fry en die skrywers E.M. Forster en Vita Sackville-West. In 1902 is Virginia getroud met die linkse politikus en joernalis Leonard Woolf (1880 -1969).


Die Dodge Durango is 'n volgrootte SNV wat deur Chrysler se Dodge-merk gebou is. Die Durango is van 1998 tot in 2008 gebou, maar is daarna eers gestaak. Sy teruggekeer was in 2012 op 'n platform met die Jeep Grand Cherokee gedeel. Die Durango het twee geslagte: die eerste geslag was 'n mediumgrootte SNV en is vervaardig van 1998-2003; die tweede geslag was 'n volgrootte SNV en is vervaardig van 2003-2008. Die Durango word sedert 2010 deur DaimlerChrysler, Chrysler LLC en die Chrysler-groep vervaardig. Die Durango is gestaak omdat Chrysler hul Newark-monteerfasiliteit gesluit het wat die Durango vervaardig het. Die kliënt kan ook die Durango in 'n hibriedweergawe bestel. Hierdie artikel is ’n saadjie. Voel vry om Wikipedia te help deur dit uit te brei.


'n Koppelteken is 'n leesteken wat dieselfde as 'n minusteken lyk en word gebruik om verskillende begrippe met mekaar te verbind. Dus, wanneer 'n woord bestaan uit 'n samestelling van meer as een woord, soos bv. tennis + baan = tennisbaan, word 'n koppelteken gebruik slegs om verwarring te voorkom of om leesbaarheid te verbeter. In baie gevalle moet eie oordeel gebruik word, maar wees altyd versigtig om nie die koppelteken onnodig te gebruik nie. In baie gevalle kan 'n saamgestelde woord sonder 'n koppelteken geskryf word. As jy twyfel oor watter koppeltekenreël hieronder toegepas moet word op 'n saamgestelde woord, skryf altyd eers die woord sonder 'n koppelteken: As dit verstaanbaar is, los dit so. As dit verwarrend of moeilik is om te lees, gebruik 'n koppelteken. Waar daar 'n opeenhoping van vokale is, word 'n koppelteken gebruik om lees te vergemaklik. As die woord 'n samestelling is tussen 'n stam en 'n voorvoegsel waarvan die voegsel van klassieke afkoms is, en daar 'n klinkeropeenhoping is, kan jy 'n koppelteken óf 'n deelteken gebruik.


Khady Sylla (Dakar, 27 Maart 1963 – Dakar, 8 Oktober 2013) was 'n Senegalese skrywer. Sy het in Parys gestudeer en was 'n professor vir Duits aan die Universiteit Cheikh Anta Diop de Dakar. Le Jeu de la Mer, Parys: L'Harmattan, 1992. ISBN 2-7384-1563-6 An Open Window Colobane Express (1999) Les Bijoux (1997) Une fenêtre ouverte (2005) (52 min.) http://www.lepoint.fr/culture/senegal-deces-de-la-cineaste-khady-sylla-16-10-2013-1744438_3.php (fr) Khady Sylla


Ptolemeus V Epiphanes (bewind: 204–181 v.C.) was die vyfde koning van Antieke Egipte se Ptolemeïese Ryk. Hy was die seun van Ptolemeus IV Philopator en sy vrou, Arsinoe III, en het in 204 v.C. op vyfjarige ouderdom aan die bewind gekom ná sy pa se dood. ’n Reeks regente het die ryk lamgelê. ’n Opstand wat in 197 v.C. begin het, is wreed onderdruk; in sommige weergawes word Epiphanes self as ’n tiran beskryf. Die oorlog tussen noord en suid sou tot in 185 v.C. duur. Op die broemde Rosettasteen en ander steles is Ptolemeus V se bewind in drie tale bevestig en is aangekondig dat hy ’n god geword het. Die Rosettasteen sou linguiste later help om Egiptiese hiërogliewe te ontsyfer. Sy oudste seun, Ptolemeus VI Philometor (181–145 v.C.), het hom as kind opgevolg onder die regenstakp van sy ma, Cleopatra I. British Museum. "History of the World in 100 Objects:Rosetta Stone" (in Engels). BBC. Geargiveer vanaf die oorspronklike op 24 Maart 2018.


Demoties (van die Griekse δημοτικός, dēmotikós, "gewild") is ’n Antieke Egiptiese skrif wat afgelei is van die noordelike vorms van die Hiëratiese skrif wat in die Nyldelta gebruik is. Dit dui ook op die stadium van Egipties wat in dié skrif geskryf is voor die gebruik van Kopties. Die term is die eerste keer deur Herodotus gebruik om dit te onderskei van die Hiëratiese skrif en Egiptiese hiërogliewe.


Heliopolis was een van die oudste stede van Antieke Egipte; dit was die hoofstad van die 13de nomos (distrik) van Benede-Egipte. Dit is tans op die noordoostelike grens van Kaïro geleë. Die Antieke Egiptiese kultussentrum Joenoe is deur die Grieke Heliopolis hernoem uit erkenning van die feit dat die songod, Ra (Helios in Grieks), daar aanbid is. Joenoe word in die Piramidetekste die "Huis van Ra" genoem. Heliopolis is bewoon sedert die voordinastiese tydperk van Egipte, met groot bouprojekte tydens die Ou en Middelryk. Dit is vandag meestal verwoes; sy tempels en ander geboue is gebruik vir die bou van Middeleeuse Kaïro. Die meeste inligting oor die stad kom uit teksbronne. Die enigste huidige oorblyfsel van Heliopolis is die obelisk van die Tempel van Ra-Atoem in Al-Masalla. Dit is deur Senoesret I van die 12de Dinastie opgerig en staan steeds op sy oorsproklike plek. Dit is 20,73 meter hoog en weeg 120 ton. Reallexikon der Ägyptischen Religionsgeschichte - Hans Bonnet Dobrowolska & Dobrowolski. Heliopolis: Rebirth of the City of the Sun. (ISBN 9774160088, ISBN 978-977-416-008-0), 2006, bl.


Gettysburg is 'n munisipaliteit in die deelstaat Pennsilvanië met 'n belangrike geskiedkundige agtergrond. Die Slag van Gettysburg het 1 tot 3 Julie 1863 hier plaasgevind tydens die Amerikaanse Burgeroorlog. Die stad is in 1780 gestig deur generaal James Gettys en was eers Marsh Creek Settlement genoem. Op 19 November 1863 het Abraham Lincoln sy beroemde Gettysburg-toespraak hier gemaak nadat hy genooi was na die opening van die Nasionale Begraafplaas. Daar is 'n monument opgerig op die plek. In 1895 was die slagveld as 'n nasionale militêre park verklaar. Die hele slagveld is uitgemerk om die verloop van die slag aan te dui. Daar is ook ander monumenete onder andere 'n standbeeld van generaal Robert E. Lee op 'n perd en die Eternal Light Peace Monument met 'n vlam wat altyd brand. Daar is ook vyf museums wat die Burgeroorlog dek. Collier's Encyclopedia Crowell-Collier Educational Coportaion, Vol. 11, bladsy 75, 1971. Hierdie artikel is ’n saadjie. Voel vry om Wikipedia te help deur dit uit te brei.


EasyJet (IATA-kode: U2, ICAO: EZJ) is 'n Britse laekostelugredery gebaseer op Londen Lutonlughawe. Dit is die grootste lugredery van die Verenigde Koninkryk volgens aantal passasiers vervoer, en bedryf plaaslike en internasionale geskeduleerde dienste op meer as 600 roetes na 32 lande. EasyJet plc is gelys op die Londense Aandelebeurs en is 'n bestanddeel van die FTSE 100-indeks. EasyGroup Holdings Ltd (die beleggingsvoertuig van EasyJet stigter Sir Stelios Haji-Ioannou en sy gesin) is die grootste aandeelhouer met 'n 34,62% belang (soos in Julie 2014). Dit verskaf werk aan 8 300 mense, oral oor Europa, maar veral in die Verenigde Koninkryk. EasyJet het vinnig uitgebrei sedert sy stigting in 1995, en gegroei deur 'n kombinasie van verkrygings en basisopeninge gedryf deur verbruikersvraag na laekoste lugreise. Die lugredery, saam met mede-maatskappy EasyJet Switserland, bedryf tans meer as 200 vliegtuie, meestal die Airbus A319. Dit het 23 basisse in Europa, die grootste een is Londen-Gatwick. In 2013 het EasyJet meer as 60 miljoen passasiers vervoer en is die tweede grootste laekosteredery in Europa na Ryanair.


Die Groot Egiptiese Museum, ook bekend as die Giza-museum, is ’n museum wat by Giza, Egipte, gebou word en artefakte van Antieke Egipte sal huisves. Dit word beskryf as die grootste archeologiese museum ter wêreld, en sal volgens plan in 2015 open. Dit sal op ’n terrein van 50 hektaar staan, sowat 2 km van die Giza-piramides, en is deel van ’n nuwe meesterplan vir die plato. Die ontwerp van die gebou is deur middel van ’n kompetisie gekies. ’n Wenplan is uit 1 557 inskrywings uit 82 lande gekies en op 2 Junie 2003 aangekondig – dit was die grootste argitektuurkompetisie in die geskiedenis. Die kompetisie is gewen deur die maatskappy Heneghan Peng van Dublin, Ierland. Die gebou is in die vorm van ’n afgekante driehoek. Die noorde- en die suidemuur lyn direk op met die Groot Piramide van Cheops en die Piramide van Menkaoere. Voor die gebou is ’n groot plaza met palmbome. Op 5 Januarie 2002 het die destydse president Hosni Mubarak die eerste steen van die fondament gelê.


Die Klas 15 is 'n tipe stoomlokomotief wat deur die Suid-Afrikaanse Spoorweë gebruik is op verskeie trajekte in Suid-Afrika. Daar is verskeie subklasse binne die klas. Die lokomotief is ontwerp om verskeie tipes vrag te trek op roetes wat nie te steil of kronkelrig was nie. Tien lokomotiewe is van North British Locomotive Company (NBL) bestel en in 1914 in die Vrystaat in diens gestel. Die lokomotiewe het Walschaerts-klepratwerk gebruik en was toegerus met staalvuurkaste en superverhitters. Die volgende besending lokomotiewe wat ontvang is het bekend gestaan as Klas 15A omrede daar 'n verbrandingsoond by die stoomketel gevoeg is. Hierdie lokomotiewe is gebou tussen 1914 en 1922 deur Beyer, Peacock and Company en North British Locomotive Co. Die laaste bestelling van hierdie klas is gebou deur J.A. Maffei in 1926. Hierdie lokomotiewe het vir jare die roete tussen Kaapstad en Kimberley bedien. Klasse 15 en 15A wat met nuwe standaard Nr. 2A stoomketels toegerus is het as Klas 15AR bekend gestaan. Hoofartikel: Klas 15B-stoomlokomotief. Hierdie klas is in Kanada gebou deur Montreal Locomotive Works na die Eerste Wêreldoorlog en in diens geplaas tussen 1918 en 1922.


François Asselineau (*14 September 1957 in Parys) is 'n Franse politikus. Hy is die partyleier van die Republikeinse Volksunie (in Frans: Union Populaire Républicaine), 'n party wat hom beywer vir die onttrekking van Frankryk uit die Europese Unie, die Eurosone en die Noord-Atlantiese Verdragsorganisasie (NAVO). Hy was 'n aangekondigde kandidaat vir die Franse presidentsverkiesing van 2012, maar hy kon nie die nodige 500 handtekeninge insamel om homself verkiesbaar te stel nie. Wikimedia Commons het meer media in die kategorie François Asselineau. Hierdie artikel is ’n saadjie. Voel vry om Wikipedia te help deur dit uit te brei.


Die gerundium is 'n werkwoordvorm wat as 'n naamwoord kan funksioneer. Die Engelse gerundium eindig in -ing, byvoorbeeld I like swimming. Dieselfde werkwoordvorm dien ook as die Engelse teenwoordige deelwoord (wat 'n byvoeglike of bywoordelike funksie het) en as 'n suiwer verbale frase diens kan doen. Die Nederlandse gerundium eindig in -en, byvoorbeeld Ik hou van zwemmen. Die Afrikaanse gerundium gebruik die werkwoordstam, byvoorbeeld Ek hou van swem. Hierdie artikel is ’n saadjie. Voel vry om Wikipedia te help deur dit uit te brei.


Die Klas 20 is 'n tipe stoomlokomotief wat deur die Suid-Afrikaanse Spoorweë gebruik is. Hierdie lokomotief is ontwerp deur A.D. Watson, Hoofmeganiese Ingenieur van die SAS&H in 1934, om goedere te vervoer in Suidwes-Afrika. Die lokomotief was 'n hibried: die stoomketel was dié van 'n Klas 19A-stoomlokomotief, die dryfwiele was van 'n onttrekte Klas 8-stoomlokomotief en die res van die lokomotief was ingevoer. Die lokomotief is gebou in SAS&H se werkswinkels in Salvokop, Pretoria en in diens gestel in 1935. Die goederetreine in Suidwes-Afrika was egter nie swaar genoeg vir die kragtige lokomotief nie en dus het hy in Pretoria en omgewing gewerk. In 1948 is daar besluit om met 'n kondenseerder te eksperimenteer en een is bestel van Henschel & Son in Duitsland. Die eksperiment was suksesvol en dit het gelei tot die Klas 25-stoomlokomotief. Die Klas 20 is uit diens gestel in 1962. Wikimedia Commons het meer media in die kategorie Klas 20-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1ste uitg.).


Die Klas 19 is 'n tipe stoomlokomotief wat deur die Suid-Afrikaanse Spoorweë gebruik is. Hierdie lokomotief is ontwerp deur Kol. F.R. Colins, die Hoofmeganiese Ingenieur van SAS&H. Daar is sewe subklasse in die klas. Daar is vier lokomotiewe gebou deur Berliner Maschinenbau AG (BMAG) en afgelewer in 1928. Die lokomotiewe was toegerus met Walschaerts-klepratwerk en superverhitters. Die lomotiewe het eers diens gedoen op die Kimberley - Vryburgtrajek en daarna by Empangeni en was baie suksesvol. Een lokomotief se stoomketel is vervang en hy is hergeklassifiseer as Klas 19R. Klas 19A is ontwerp om op ligter sylyne diens te doen. Om gewig te verminder is die silinders en die dryfwiele se omtrek verklein en 'n ietwat kleiner stoomketel is ingebou. Ses-en-dertig van die lokomotiewe is in 1929 deur die Schweizerische Lokomotivfabrik Winterthur (SLM) in Switserland gebou. Vyf van die lokomotiewe se stoomketels is later vervang met Nr. 1A stoomketels en hulle is hergeklassifiseer as Klas 19AR. Die lokomotiewe het eers regdeur die land diens gedoen maar is later net in KwaZulu-Natal, die Oos-Kaap en die Wes-Kaap gebruik. Hulle is almal in 1977 onttrek.


In hierdie afdeling word 'n oorsigtelike beeld gegee ten doel van die studies van die dramatiese kunste oor die Teater van die Absurde. Die belangrikste skrywers van die Teater van die Absurde word genoem, asook sommige van hul stukke. Die kenmerke van die Teater van die Absurde word bespreek en 'n oorsig oor die toneelstuk "Waiting for Godot" word aangebied. Absurde drama of die Teater van die Absurde is 'n soort toneelstuk wat op die irrasionele of onlogies aspekte van die lewe dui, gewoonlik om te wys dat die moderne lewe doelloos en sinneloos is. Die term “absurd” was oorspronklik 'n musikale term wat “disharmonie” beteken. In die konteks van die drama kan die term “absurd”, die volgende betekenisse insluit: doelloos, sonder rede, hopeloos, chaoties, onseker, betekenisloos. Teater van die Absurde spruit uit die filosofiese strominge van die tyd ná die Tweede Wêreldoorlog, veral uit die eksistensialisme. Dit gee uitdrukking aan die opvatting dat God nie bestaan nie en dat die menslike bestaan ook geen doel of betekenis het nie. Die teater van die absurde het in die 1950’s in Parys begin.


'n Stapmotor is 'n borsellose gelykstroom elektriese motor wat 'n volledige rotasie verdeel in 'n aantal gelyke stappe. Die posisie van die motor kan dan op bevel beweeg en gehou word by een van hierdie stappe sonder enige terugvoersensor, solank die regte motor vir die toepassing gekies is ten opsigte van wringkrag en spoed. Hierdie artikel is ’n saadjie. Voel vry om Wikipedia te help deur dit uit te brei.


Die skerpstert-sonvis (Masturus lanceolatus) is 'n sonvis wat in tropiese en subtropiese waters van al die oseane voorkom. In Engels staan dit as die Sharptail sunfish bekend. Die vis word tot 337 cm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.itis.gov/servlet/SingleRpt/SingleRpt?search_topic=TSN&search_value=173419 http://www.fishbase.org/summary/SpeciesSummary.php?ID=10207&genusname=Masturus&speciesname=lanceolatus&AT=Masturus+lanceolatus&lang=English Hierdie artikel is ’n saadjie. Voel vry om Wikipedia te help deur dit uit te brei.


James Trevor "Jamie" Oliver, MBE (* 27 Mei 1975) is 'n Engelse meestersjef, restaurateur en mediapersoonlikheid wat internasionale bekendheid verwerf het met sy televisieprogramme oor kosmaak (waaronder The Naked Chef wat vanaf 1999 uitgesaai is, en Jamie Oliver's Food Revolution van 2010), 'n wye reeks kookboeke. In 2005 het hy 'n wêreldwye veldtog vir verbeterde kosmaakopleiding en gesonde skooletes gedoen. Jamie Oliver is in die dorp Clavering in die Engelse graafskap Essex gebore en grootgemaak waar sy ouers, Trevor en Sally Oliver, sedert 1976 die restourant The Cricketers bedryf en hom vertroud gemaak het met die kuns van kosmaak. In die restourant se kombuis het Jamie sy sakgeld verdien en kort voor lank dieselfde passie vir gesonde kos as sy ouers getoon. Op die ouderdom van sestien het hy sy opleiding as kok by die spysenierskollege Westminster Catering College begin en daarna praktiese ervaring in Frankryk en in verskeie befaamde Engelse restourante opgedoen. Gedurende sy werk in een van dié eetplekke, die River Café in Fulham, Londen, het hy in 'n dokumentêre program verskyn en vervolgens bekendheid as aanbieder van die televisieprogram The Naked Chef verwerf waarin hy 'n eenvoudige manier van kosbereiding met basiese bestanddele verduidelik het.


In die Boeddhavamsa, ’n deel van die Pali-kanon, word die lewe van Gautama Boeddha en die vorige 27 Boeddhas beskryf. Volgens Boeddhistiese tradisie het elke kalpa (of eon) 1 000 Boeddhas. Die vorige kalpa was die vyuhakalpa (Glorieryke Eon), en die huidige kalpa is die bhadrakalpa (Gunstige Eon). Die "Sewe Boeddhas van die Antieke Tyd" (Saptatathagata) is sewe Boeddhas wat die vyuhakalpa en bhadrakalpa oorbrug: Vipassi (die 998ste Boeddha van die vyuhakalpa) Sikhi (die 999ste Boeddha van die vyuhakalpa) Vessabhu (die 1 000ste Boeddha van die vyuhakalpa) Kakusandha (die 1ste Boeddha van die bhadrakalpa) Konagamana (die 2de Boeddha van die bhadrakalpa) Kassapa (die 3de Boeddha van die bhadrakalpa) Gautama (die 4de Boeddha van die bhadrakalpa) Op dié sewe sal Maitreya, die 5de en toekomstige Boeddha van die bhadrakalpa, volg. Morris, R, red. (1882). "XXVII: List of the Buddhas". The Buddhavamsa. Londen: Pali Text Society. pp. 66–7. "Chapter 36: The Buddhas in the three periods of time".


Johannes Anthonie Smith (Aberdeen, Kaapkolonie, 4 September 1886 – George, Kaapland, 2 April 1954) was ’n skilder en kunsresensent, kunsredakteur van 'n koerant, verslaggewer en tydens die Tweede Wêreldoorlog Kaaplandse leier van die Nazi-gesinde Ossewabrandwag. Smith het as jong skoolseun van nog nie 15 jaar oud nie besluit om teen die Britse owerheid te rebelleer. Een nag ontsnap hy uit die beleerde Aberdeen onder geweervuur. Eers sluit hy by kmdt. Gideon Scheepers se kommando aan en veg later onder genl. Wynand Malan. Op 3 Julie 1902 is hy as sestienjarige skolier aan hoogverraad skuldig bevind en gevonnis. Hoewel vrede op 31 Mei 1902 gesluit is, is die Krygswet nie voor 16 September 1902 finaal in Kaapland opgehef nie. Sy doodsvonnis vir hoogverraad is later versag tot lewenslange verlies van stemreg. Hy het sy herinneringe aan die Driejarige Oorlog te boek gestel in Ek rebelleer van 1939. Hy is beskryf as "'n begaafde skrywer" wat "die leser emosioneel (saam neem) op kommando om die wel en wee van die stryders mee te maak".


Die UNIVAC I (UNIVersal Automatic Computer I) was die eerste rekenaar in die Verenigde State wat ontwerp is vir kommersiële en administratiewe doeleindes. Dit was ontwerp vir die uitvoer van relatiewe eenvoudige wiskundige berekeninge en data beheer/skuif take, eerder as die komplekse wiskundige berekeninge wat verwag word van 'n wetenkaplike rekenaar. Dit was grootliks ontwerp deur Presper Eckert en John Mauchly, the uitvinders van die ENIAC. Die ontwerp werk was begin deur hulle maatskapy Eckert–Mauchly Computer Corporation, en is eers voltooi nadat hulle maatspapy oorgeneem is deur Remington Rand (wat later deel word van Sperry, nou Unisys). In die jare voordat opvolg modelle van die UNIVAC I geproduseer is, was die rekenaar bekend as die “UNIVAC" In 1951 was die UNIVAC voltooi. Die rekenaar weeg 15 000 kilogram en was 16 meter lank, 8 meter breed en 2,5 meter hoog. Die rekenaar bestaan uit 5 200 vakuumbuise en kon 1 900 berekeninge per sekonde doen. Die totale stelsel benodig net meer as 35.5 m² vloerspasie. Altesaam 46 eenhede word gebou. Die eerste model kos 159 000 Amerikaanse dollar. Die latere modelle kos , afhangende van spesifikasies tussen 1 250 000 en 1 500 000 dollar.


Aladdin (ook soms Aladin) is 'n fiktiewe karakter in 'n bekende Midde-Oosterse verhaal, Aladdin en die Towerlamp. Die sprokie word in die boek, Duisend-en-een nag, aangetref. Dit is egter eers in die 18de eeu deur die Fransman Antoine Galland tot die versameling toegevoeg. Die verhaal word dikwels as 'n pantomime opgevoer. Dit is ook vir verskeie musiekblyspele, TV-reekse, rolprente en kinderboeke verwerk. Aladdin werk vir 'n towenaar wat hom opdrag gee om 'n lamp in 'n geheime grot vol juwele en kosbare skatte te gaan steel. Toe Aladdin die lamp vind en daaroor vryf, verskyn 'n towergees wat aan hom sê dat hy vir enige iets kan wens. Aladdin hou die lamp, word met die hulp van die towergees ryk en trou met die sultan se dogter. Daarna lei die towenaar Aladdin se vrou om die bos en sy verruil die lamp vir 'n gewone een. Aladdin spoor die towenaar op, maak hom dood en neem die towerlamp terug. Aladdin by Project Gutenberg Wikimedia Commons het meer media in die kategorie Aladdin.


Die 2012 Formule Een Maleisiese Grand Prix is op 25 Maart 2012 in Sepang, Maleisië, gehou. Dit was die tweede wedren van die kampioenskapseisoen en is deur Fernando Alonso in sy Ferrari gewen.


Miopie is die onduidelike sig van ver voorwerpe as gevolg van 'n afwyking van die oog se refraksie van lig. Die toestand word gekorrigeer deur konkawe (hol) lense te dra in die vorm van 'n bril. Indien die oogbol se vorm verander kan dit miopie tot gevolg hê. Daar is verskeie soorte miopie. Dit staan ook bekend as bysiendheid. Dokter in die huis, Dr Jan van Elfen, 1993 ISBN 0 624 03234 5 Hierdie artikel is ’n saadjie. Voel vry om Wikipedia te help deur dit uit te brei.


Mooiplaas is 'n dorpie in die Albert Luthuli Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Lys van dorpe in Suid-Afrika "Hoofplek Mooiplaas". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Suid-Afrikaanse Klas NG4 4-6-2T lokomotief is 'n Suid-Afrikaanse smalspoor tenklokomotief wat in die eerste dekade van die twintigste eeu in die Natalkolonie ontwerp is. In 1911, nadat die Unie van Suid-Afrika gestig is, maar voordat die spoorweë van die voormalige kolonies heeltemal versmelt is, is twee 4-6-2T tenklokomotiewe wat gebaseer is op die NGR Klas N 4-6-2T namens die NGR bestel vir die 39 km Alfred County-lyn tussen Port Shepstone en Paddock. In 1912 en 1913 is nog vyf lokomotiewe van hierdie klas deur die Suid-Afrikaanse Spoorweë bestel. Hulle is in 1913 en 1914 afgelewer. Toe die eerste twee lokomotiewe na die Suid-Afrikaanse Spoorweë oorgedra is, is hulle as Klas NG4 geklassifiseer en hul nommers het 'n voorvoegsel "NG" gekry. "NG" = "Narrow Gauge" "2ft 0in SAR Class NG4 Tank Locomotive Specifications" (in Engels). SAR Steam. Geargiveer vanaf die oorspronklike op 4 Maart 2016. Besoek op 22 September 2015. Klassifikasie van S.A.S. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp.


Makwarela is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Subplek Makwarela". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Duthuni is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Duthuni". Sensus 2011.


Die Gereformeerde kerk Boksburg-Suid was die tweede gemeente van die Gereformeerde Kerke in Suid-Afrika in die Oos-Randse stad Boksburg naas die moedergemeente, wat in 1936 as die vyfde gemeente van dié kerkverband in dié gebied afgestig het, en wel van die Germiston, die oudste Gereformeerde kerk aan die Oos-Rand (1905). Dié twee gemeentes het albei op 29 Februarie 2020 ontbind om op 1 Maart 2020 die Gereformeerde kerk Boksburg te vorm. Die gemeente het op 22 Junie 1969 van die gemeente Boksburg afgestig en aanvanklik is verskeie sale gebruik vir die gemeente se eredienste en byeenkomste. Op die tweede kerkraadsvergadering, 7 Augustus 1969, het die kerkraad die eiendomskommissie opdrag gegee om die moontlikheid van ’n geskikte standplaas vir kerkbou te ondersoek. Nadat onderhandelings met ’n plaaslike myn misluk het, het die kerkraad ’n erf van die stadsraad aangekoop in Libradene. ’n Boukommissie is benoem, wie se taak dit was om planne voor te lê. Die gevolg was die oprigting van ’n doeltreffende gebou wat op 27 September 1975 in gebruik geneem is.


Die Gereformeerde kerk Alberton-Wes is een van drie gemeentes van die Gereformeerde Kerke van Suid-Afrika op die Randse dorp Alberton. Die Gereformeerde kerk Alberton is op 9 Desember 1939 van Germiston afgestig terwyl Brackenhof in 1996 ontstaan het uit ’n samesmelting van Eikenhof (1946) en Brackenhurst (1982). In die eeufeesjaar van die Gereformeerde Kerk (1959) het Alberton en Eikenhof saam 551 belydende lidmate gehad. Einde 2014 het die belydende lidmate van Alberton, Alberton-Wes en Brackenhof saam 653 getel, van wie 289 (sowat 45 persent) lidmate van Alberton-Wes was. Vanweë die snelle uitbreiding van die dorp Alberton is besluit ’n tweede gemeente moes gestig word. Op 26 Junie 1966 stig Alberton-Wes af. Eers is eredienste in ’n skoolsaal gehou en die kerkraad besluit om te wag met bouwerk aan ’n eie kerk tot die boufonds op R10 000 staan. Einde 1969 is dié mylpaal bereik. Lidmate het self die bouwerk onderneem en die kerkgebou is op 2 Mei 1970 in gebruik geneem nadat ds. F.J. van Deventer die hoeksteen tydens dieselfde geleentheid onthul het. Die gemeente se eerste predikant, van 1967 tot 1970, was ds.


Die Gereformeerde kerk Wepener was ’n klein gemeente van die Gereformeerde Kerke van Suid-Afrika op die Oos-Vrystaatse dorp Wepener. Omdat die lidmate gedurende die gemeente se hele bestaan van 1897 tot 1954 deurgaans min was, was Wepener dikwels in kombinasie met ander gemeente, soos Ladybrand. Die ou kerkgebou is later gesloop. Wepener bestaan wel nog voort as ’n wyk van Ladybrand. Vir plaaslike dienste is ’n kerkie van die Presbiteriaanse Kerk gekoop. In 1934, toe die Gereformeerde Kerk in Suid-Afrika sy 75-jarige bestaan gevier het, het Wepener 26 belydende en 21 dooplidmate gehad en was dit die kleinste van die 25 gemeentes in die Algemene Vergadering van die OVS (destyds was daar in dié provinsie nie klassise nie). In 1947, die jaar waarin die gemeente 50 jaar oud geword het en toe dit deel was van Klassis Reddersburg, was hier 30 belydende en 11 dooplidmate. Die totaal van 41 lede was amper twee keer minder as dié van die naaskleinste gemeente, Thaba 'Nchu, se 73. Eindelik, in die laaste jaar van sy bestaan (1954), was hier 13 belydende en sewe dooplidmate.


Die Swijaga (Russies: Свияга) is 'n rivier in die Oeljanofsk-oblast en Tartarstan in Rusland en 'n regtersytak van die Wolga. Dit is 375 km lank. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Rundu was ’n gemeente van die Gereformeerde Kerke in Namibië met sy middelpunt op die dorp Rundu. Die gemeente is in 1988 tydens die doodsnikke van die Grensoorlog gestig en het lidmate in die Wes-Caprivi en Kavango bedien. Anders as Gereformeerde kerk Oshakati wat in 1988 gestig, maar reeds in 1990 ontbind het, het Rundu uitgehou tot 1993. Albei gemeentes se lidmaattal was tussen 50 en 60. Rundu val sedert ontbinding onder die Gereformeerde kerk Grootfontein. Hattingh, Hermanus Bernardus, 1988–1989 (in kombinasie met Grootfontein) Van der Linde, 1989–1993 (in kombinasie met Grootfontein) (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Vogel, Willem (red.). 2014. Die Almanak van die Gereformeerde Kerke in Suid-Afrika vir die jaar 2015. Potchefstroom: Administratiewe Buro.


Die Gereformeerde kerk Noord-Oosrand is ’n klein gemeente van die Gereformeerde Kerke in Suid-Afrika met sy middelpunt op die landbouhoewes oos van Kempton Park en noord van Benoni. Die kerkgebou is geleë by Wattleweg 34, Petit,. Die gemeentegrense sluit gebiede in soos Bredell, Brentwoodpark, Cloverdene, Crystalpark, Fairleads, Goedeburg, Nestpark, Putfontein, Slaterville en Zesfontein in. In dieselfde omgewing is die NG gemeente Zesfontein in 1952 gestig en ’n gelyknamige gemeente van die Nederduitsch Hervormde Kerk op 31 Oktober 1967. Van 2000 tot einde 2014 het die Gereformeerde kerk Noord-Oosrand se belydende lidmate van 231 tot 90 afgeneem, die NG gemeente Zesfontein s’n van 382 tot 250 en die Hervormde gemeente s’n van 323 tot 137. Noord-Oosrand is in 1955 afgestig, blykbaar van sowel Kemptonpark as Benoni. Eers nadat Kemptonpark die wyke Bredell en Pomona in 1961 aan Noord-Oosrand afgestaan het, kon die kerkraad met die beplanning van ’n eie kerkgebou begin, want tot in daardie stadium het die belydende lidmate net sowat 140 getel. Hoeveel lidmate in 1961 oorgekom het, is nie bekend nie.


Sentraal-Europa is 'n geografiese gebied in die middel van Europa, tussen Oos-Europa en Wes-Europa. Die volgende lande, van noord na suid, word algemeen as deel van Sentraal-Europa geag:  Duitsland  Oostenryk  Switserland  Liechtenstein  Slowenië  Pole  Tsjeggië  Slowakye  Hongarye Hierdie artikel is ’n saadjie. Voel vry om Wikipedia te help deur dit uit te brei.


Lyden is 'n dorp in Mogalakwena Plaaslike Munisipaliteit, Waterberg-distriksmunisipaliteit in die Limpopoprovinsie, Suid-Afrika Lys van dorpe in Suid-Afrika "Hoofplek Lyden". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Matsitsileng is 'n nedersetting in die Waterberg-distriksmunisipaliteit in die Limpopoprovinsie van Suid-Afrika. Dit is ongeveer 100 km noordwes van Polokwane en Mokopane geleë. Lys van dorpe in Suid-Afrika "Hoofplek Matsitsileng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Engelsman se graf by Merweville herdenk die slagoffers van die Tweede Vryheidsoorlog uit die Koup en die Moordenaarskaroo. Net buite die dorp in die rigting van Prins Albertweg (op die N1 nasionale pad), 100 m van die pad tussen doringbome en langs die Koedoeskloof dui 'n klein grafsteen en 'n marmerkruis die graf aan van luitenant Walter Oliphant Arnot. Arnot het in Maart 1900 uit Australië gekom om die Britte in hul oorlogspoging by te staan. Op sy verkenningstogte in die omgewing van Merweville het hy die Afrikaanssprekende boere goed leer ken en 'n begrip vir hul standpunt in die oorlog ontwikkel. Dit het voorgekom of hy met die vyand geheul het. Die gevolg was dat hy op 16 April 1902 selfmoord pleeg en 'n vrou en vier kinders in Australië agterlaat. Arnot is begrawe waar hy gesterf het. Sy vrou het gereël vir die oprigting van die grafsteen en die inwoners van Merweville het onderneem om die graf te onderhou. Japie Hauptfleisch Klaarstroom Lötter, Daniël: Die grootpad is 'n grondpad - 'n koffiekuier by Karoomense. Pretoria: Protea Boekhuis, 2020. ISBN 978-1-4853-1116-4 Schoeman, Chris: The historical Karoo.


Abbotspoort is 'n nedersetting in Lephalale Plaaslike Munisipaliteit in Limpopo. Lys van dorpe in Suid-Afrika Subplek Abbotspoort Sensus 2011 Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Johannesburg-Noord was ’n gemeente van die Gereformeerde Kerke in Suid-Afrika in die noordweste van die Goudstad met sy kerkgebou in die voorstad Melville. Hoewel baie lidmate van die Gereformeerde kerk hulle in en om Johannesburg kom vestig het, is gedurende die eerste 10 jaar ná die ontdekking van die Witwatersrandse goudveld geen afsonderlike gemeente vir Johannesburg gestig nie. Voor 1896 is lidmate is lidmate deur Pretoriase predikante bedien. ’n Aantal lidmate het ’n paar standplase in Mintweg, Fordsburg, aangekoop en ’n kerkgebou ter waarde van £719 daarop opgerig. Tydens die dinamietontploffing op 19 Februarie 1896 is hierdie geboutjie egter verwoes. Die Relief Committee het £750 aan die gemeente Pretoria betaal uit die fonds wat ná die ramp gestig is. Op die Algemene Vergadering op Heidelberg, Tvl., vanaf 16 Maart 1896 is besluit om twee gemeentes aan die Witwatersrand te stig. Op 25 April is die Gereformeerde kerk Krugersdorp van Rustenburg afgetig en op 23 Mei is ook die Johannesburgse gemeente afgestig, en wel met 200 belydende lidmate. Die predikant van Pretoria, ds. Petrus Postma, sou as konsulent kerkdienste in Johannesburg teen £5 per diens waarneem.


Abū Nuwās al-Ḥasan ibn Hānī al-Ḥakamī (ca 750 - 810), of net Abū Nuwās (Arabies: ابو نواس; Persies: ابو نواس, Abū Novās) was 'n Arabiese digter. Vandag word hy as een van die grootste klassieke Arabiese en Persiese digters beskou. Tydens sy lewe het hy 'n meester van al die hedendaagse genres van Arabiese poësie geword. Volgens die verhale van Duisend-en-een-nag, is hy die metgesel van die Kalief Harun ar-Rashid. Abu Nuwas se vader was 'n soldaat, sy naam was Hani, hy het in die weermag van Marwan II gedien. Sy moeder was 'n wewer, haar naam was Golban. Sy moeder was van Persiese afkoms. Sy vader het hy nooit van sy afkoms geweet nie. Volgens verskeie bronne was Abu Nuwas se geboortejaar plusminus tussen die jare 747 en 762. Party bronne beweer dat hy in Damaskus gebore is, ander bronne praat oor Bosra of Ahvaz. Sy volle naam was al-Hasan ibn Hani al-Hakami, 'Abu Nuwas' was 'n bynaam en beteken letterlik vader van die gekrulde haarlok.


Die Gereformeerde kerk Witpoortjie is die tweede jongste gemeente van die Gereformeerde Kerke in Suid-Afrika in die Wes-Randse stad Roodepoort. Die gemeente het op 8 Oktober 1972 van die Gereformeerde kerk Roodepoort afgestig, wat op sy beurt in 1957 van die Gereformeerde kerk Florida afgestig het, ’n dogtergemeente van Krugersdorp (1898), die oudste Gereformeerde kerk aan die Witwatersrand. Witpoortjie se kerkraad het onmiddellik begin beplan vir kerkbou. Dienste is eers in die Laerskool Dr. Havinga gehou terwyl die kerkgebou in aanbou was. Dié gebou is opgerig volgens gewysigde planne van die Gereformeerde kerk Alberton-Wes. Lucas van der Schyff het die strukturele planne opgestel en die bouaannemer was ene Wilken. Die verandering aan Alberton-Wes se plan het die aanbou van ’n kerksaal behels. Dié gebou is op 2 Augustus 1975 amptelik ingewy. Du Plessis, Gideon, 1973–1981 (waarna eerste leraar van die dogtergemeente, Wilropark, tot hy sy emeritaat aanvaar in 1997) Breed, dr. Douw Gerbrand, 1982–1987 Van Rhyn, Hercules Philippus Malan, 1987–1998 (waarna Wilropark 1998–2004) Stoker, dr. Hendrik Gerhardus, 1988–1995 Roets, Cornelius Johannes Christiaan, 1996–2004 Smit, dr.


Fenegriek (Trigonella foenum-graecum) is 'n eenjarige plant in die familie Fabaceae, met blare wat uit drie klein eierrond tot langwerpige blaartjies bestaan. Dit word wêreldwyd verbou as 'n semi-droë gewas, en sy saad is 'n algemene bestanddeel in geregte van die Indiese subkontinent. Fenegriek word gebruik as kruie (gedroogde of vars blare), speserye (sade), en groente (vars blare en spruite). Sotolon is die chemiese bestanddeel wat verantwoordelik is vir die kenmerkende soet reuk van fenegriek. Kuboïedgevormde, geel tot oranje-gekleurde fenegrieksade kom dikwels voor in die kookkuns van die Indiese subkontinent. Dit word beide heel en verpoeier gebruik in die voorbereiding van piekels, groentedisse, daals en speserymengsels soos panch phoron en sambarpoeier. Hulle word dikwels gerooster om hul bitterheid te verminder en die smaak te verbeter. "Trigonella foenum-graecum information from NPGS/GRIN". www.ars-grin.gov. Geargiveer vanaf die oorspronklike op 2009-01-05. Besoek op 2008-03-13. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Glencoe was ’n gemeente van die Gereformeerde Kerke in Suid-Afrika op die dorp Glencoe in KwaZulu-Natal. Die Gereformeerde kerk Glencoe was met sy stigting in 1950 slegs die vierde gemeente van dié kerkverband in die destydse provinsie Natal. Vryheid is in 1897 gestig, hoewel daardie deel van die provinsie toe nog onder Transvaal geval het. In 1922 het Durban aan die beurt gekom en in 1925 Pietermaritzburg. In 1947 is Ladysmith gestig, en drie jaar later Glencoe. Selfs in die eeufeesjaar van die Gereformeerde Kerk (1959) was daar steeds net sewe kerke in Natal, nadat Noord-Durban in 1953 gestig is en Estcourt later in dieselfde jaar. In 1959 het die belydende lidmate van die Gereformeerde Kerk dan ook net 900 getel, vergeleke met die NG Kerk se sowat 25 200 ’n jaar later (geen statistiek was beskikbaar in die Jaarboek van 1959 nie weens die ongesteldheid van die samesteller, ds. J.N. Geldenhuys, nie). Toe reeds het die NG Kerk 39 gemeentes in Natal gehad. Die dorp Glencoe is aangelê op die Voortrekkerleier Karl Landman se plaas.


Die Oribivlakte is 'n plato tussen en by die samevloeiing van die Umzimkulurivier en die Mzimkulwanarivier in KwaZulu-Natal. Op groot skaal word met suikerriet geboer en daar is ook 'n kalkfabriek. Vanaf 'n twee meter lange uitstaande rots (van Tafelbergsandsteen) kan 'n skouspelagtige blik op die kloof van die Mzimkhulurivier verkry word. Italiaanse krygsgevangens het die toegangspad deur die kloof gebou. Lys van streeksname in Suid-Afrika


Die Gereformeerde kerk Pietermaritzburg is ’n gemeente van die Gereformeerde Kerke in Suid-Afrika in die KwaZulu-Natalse hoofstad, Pietermaritzburg. Hoewel Vryheid (1897) en Paulpietersburg (1899–1951) baie ouer as Durban (1922) is, was eersgenoemde twee gemeentes lank kerklik (ook wat die NG Kerk betref) deel van Transvaal omdat dit geleë is in wat destyds die Nieuwe Republiek was. So was Durban met sy stigting in Julie 1922 die eerste gemeente wat in die ou Natal tot stand gekom het. Van dié gemeente was Pietermaritzburg ’n wyk. In Augustus 1925 het die Gereformeerde kerk Pietermaritzburg afgestig en ’n selfstandige gemeente geword, die tweede in Natal. Op 19 Maart 1951 het die kerkraad die tender van Dirker Broers vir die bou van ’n kerk teen R27 058 aanvaar. Op 15 September 1951 is die kerk se hoeksteen gelê. Prof. J.P. Jooste het die feesrede by dié geleentheid gelewer. Die orrel het in Maart 1953 aangekom en is waarskynlik tydens die eerste uitsaaidiens uit die nuwe kerk op 24 Mei 1953 feestelik in gebruik geneem. Die eerste orreliste was mev. ds.


Die Gereformeerde kerk Suidkus is ’n gemeente van die Gereformeerde Kerke in Suid-Afrika op Port Shepstone aan die suidkus van KwaZulu-Natal. Dit sluit ook onder meer Margate, Port Edward, Hibberdene, Ramsgate en Uvongo in, met ander woorde die hele suidkus suid van Scottburgh tot aan die Oos-Kaapse grens. Die gemeente is op 2 Julie 1972 as die Gereformeerde kerk Margate gestig. Aanvanklik is eredienste in Margate se stadsaal gehou, maar 11 jaar later het die kerkraad die ou kerkgebou van die NG kerk op Port Shepstone gekoop nadat dit vir die NG gemeente Port Shepstone te klein geword en ’n nuwe kerkkompleks in 1983 in gebruik geneem is. Op 14 November 1981 (waarskynlik 1983) is die kerkgebou op die hoek van Bazley- en Colleystraat, Port Shepstone, in gebruik geneem en die hoeksteen onthul. Twee jaar later kon die gemeente ook ’n kerksaal bou, wat in Mei 1983 (waarskynlik 1985) in gebruik geneem is. Met die verhuising na Port Shepstone het die gemeente se naam Suidkus geword. Einde 1997 het Suidkus 248 belydende en 58 dooplidmate gehad, maar einde 2014 was dit onderskeidelik 154 en 16.


Die Gereformeerde kerk Newcastle is ’n gemeente van die Gereformeerde Kerke in Suid-Afrika op die dorp Newcastle in KwaZulu-Natal wat ook omliggende gebiede en onder meer die dorp Utrecht insluit. Die Gereformeerde kerk Newcastle is in 1960 gestig. Ds. F.J. du Toit Lessing het sy intreepreek op 5 Februarie 1962 gelewer en die gemeente amper vyf jaar bedien. Sy diensperiode is einde 1966 beëindig toe Newcastle in kombinasie met Glencoe (gestig in 1950) tree. Aanvanklik het die huisgemeente van Newcastle Nagmaal in die Rooikruissaal gevier. Ds. Lessing het per geleentheid vertel die oorblyfsels van die Saterdagaand se partytjies moes eers weggevee word voor Nagmaal bedien kon word. Later het die lidmate in die sysaal van die stadsaal byeengekom. Tydens die erediens moes die prediker dan met die geklap van tennisballe meeding, aangesien die tennisbane reg langsaan die stadsaal was. Ná onderhandelinge kon die kerkraad ’n kerkerf teen ’n billike prys in die nuwe woonbuurt Arborpark bekom met die ooreenkoms dat die kerkgebou binne 12 maande opgerig sou word. In 1964 het die 35ste Sinodale vergadering danksy die bemiddeling van die Partikuliere Sinode OVS en Natal toestemming verleen dat Newcastle in die kerkverband kon kollekteer vir die aankoop van ’n kerkerf en die oprigting van ’n kerkgebou.


Die Gereformeerde kerk Aranos is 'n Gereformeerde gemeente in Namibië. Dit was die derde oudste gemeente van die Gereformeerde Kerke in Namibië, maar het in 2016 sy verbintenis met die Gereformeerde kerkverband (GKSA) beëindig. Met 16 belydende en vyf dooplidmate einde 2014 was dit die tweede kleinste Gereformeerde kerk in dié land, naas Karasburg, met 12 belydende en twee dooplidmate. In die loop van 2015 het die belydende lidmate toegeneem tot 19 en die dooplidmate tot ses. Van laat in die 19de eeu, met die stigting van die NG gemeente Mariental (as Gibeon), tot in 1930, toe dié kerkverband reeds vyf gemeentes in Suidwes-Afrika gehad het, was dit die enigste van die drie Afrikaanse Kerke wat in die mandaatgebied bedrywig was. In 1930 het drie Gereformeerde kerke kort ná mekaar tot stand gekom, en wel Gobabis, Outjo en Aranos, nadat 1 922 Afrikaners, oorlewendes en nasate van die Dorslandtrek, tot in 1929 uit Angola gerepatrieer is.


Onze Rust was die plaas van president MT Steyn, die laaste Staatspresident van die Oranje-Vrystaat. Dit is ongeveer 22 km ten suide van Bloemfontein geleë. Na die Tweede Vryheidsoorlog was dit veral van hier dat hy as leier en raadgewer vir die Afrikanervolk opgetree het. Die “Boom van Samespreking”, ’n groot simmetriese olienhoutboom, is ongeveer 400 m reg wes van die woning geleë en baie van die belangrike en deurslaggewende samesprekings het in die skaduwee van hierdie boom plaasgevind. Hier het die President ook dikwels persoonlike rus en vrede gaan soek. President Steyn het die plaas in 1896 gekoop en dit Onze Rust gedoop. Gedurende sy ampstyd as Staatspresident en die Tweede Vryheidsoorlog het hy nie op die plaas gewoon nie, maar na sy terugkeer uit Europa in 1905 het president Steyn hom op Onze Rust gevestig. Na die oorlog het president Steyn met sy gesin na Europa vertrek om daar mediese behandeling vir sy senuverlamming te ontvang. Terwyl die Steyn-gesin in Europa was, het die idee by die Afrikanervolk ontstaan om die huis op Onze Rust te vergroot. ’n Ingenome president Steyn het versoek dat net werklose Vrystaters aan die huis moet werk.


Die Jaguares (IPA: ɣɑ/gwa/rɛs) is ’n Argentynse rugbyspan wat sedert 2016 aan die Superrugbykompetisie deelneem. Die span is in 2015 gestig om ingesluit te word by die vergrote Superrugbykompetisie, en wel met sy debuut in die 2016 Superrugbyseisoen. Die span se basis is Buenos Aires en hulle tuisveld die José Amalfitani-stadion, met sitplek vir 49 540 mense. Na indrukwekkende vertonings deur Argentinië in internasionale rugbykompetisies, waaronder ’n derde plek in die Rugbywêreldbeker 2007, het die Argentynse Rugbyunie (UAR) aansoek gesoen om insluiting in SANZAR se Drienasieskompetisie. In 2011 is aangekondig dat die kompetisie uitgebrei sou word om Argentinië in te sluit; gevolglik is die kompetisie se naam verander na die Rugbykampioenskap en Argentinië het in 2012 vir die eerste keer aan die kompetisie deelgeneem. Volgens die reëls van die Argentynse Rugbyunie was daar egter geen professionele liga in Argentinië nie en die UAR het die Pampas XV op die been gebring. Hierdie span het aan die Vodacombeker deelgeneem van 2010 tot 2013 en die kompetisie in die 2011-seisoen gewen met 11 opeenvolgende onoorwonne wedstryde.


Roger Joseph Ebert (18 Junie 1942 – 4 April 2013) was ’n Amerikaanse resensent, joernalis, skrywer en rolprenthistorikus. Hy was van 1967 tot met sy dood in 2013 ’n resensent vir die Amerikaanse koerant Chicago Sun-Times. In 1975 was hy die eerste persoon wat ’n Pulitzerprys vir resensies ontvang het. In 2010 was sy resensies aan meer as 200 koerante in Amerika en oorsee gesindikeer. Hy het meer as 20 boeke en tientalle saamgestelde resensies gepubliseer. In 2005 was Ebert die eerste resensent wat ’n ster op die Hollywood Walk of Fame gekry het. Neil Steinberg van die Chicago Sun-Times het gesê Ebert "was ongetwyfeld die land se belangrikste en invloedrykste rolprentresensent". Ebert het van 2002 kanker gehad en sy laer kakebeen moes verwyder word, waarna hy nie kon praat of normaal eet nie. Hy het egter tot met sy dood op 4 April 2013 aanhou skryf en publiseer. "RogerEbert.com" (in Engels). RogerEbert.com. 13 Oktober 2004. Geargiveer vanaf die oorspronklike op 19 Mei 2020. Besoek op 24 Julie 2011. Rousseau, Caryn (4 April 2013).


Erosiebeheer  is metodes wat toegepas word om wind- of watererosie te voorkom in landbouaktiwiteite, landontwikkeling, op kusgebiede, rivieroewers en by konstruksie-areas. Effektiewe erosiebeheer moet toegepas word om waterbesoedeling, grondverlies, habitatvernietiging en skade aan eiendom te voorkom. Erosiebeheer word toegepas in die natuur, in landbou-areas en in stedelike- en dorpsgebiede. In stedelike- en dorpsgebiede vorm die stormwaterbeheerprogramme wat deur plaaslike regerings vereis word, deel van die beheer van erosie. Die vestiging van plantegroei of die plasing van rotse en klippe om van die energie te absorbeer wat die erosie veroorsaak, is van die maatreëls wat getref word. By kontruksie-areas word beheer sediment opgevang in 'n spesiale opvangarea. Slikfilters word ook gebuik. Oewererosie is 'n natuurlike proses en daarsonder sou riviere nie gekronkel het of hulle koers kon verander nie.  Wanneer die vloei van die rivier kunsmatig verander word en die plantegroei op die oewer van die rivier verander, het dit 'n impak op die vloei van die rivier. Op baie plekke, of die walle van die rivier onstabiel is of nie, probeer mense om die rivier op 'n spesifieke plek te laat loop.


Solomon Kalushi Mahlangu (10 Julie 1956 – 6 April 1979) was 'n Suid-Afrikaanse lid van die African National Congress (ANC) se militêre vleuel, Umkhonto we Sizwe (MK). Hy is aan moord skuldig bevind en is in 1979 gehang. Mahlangu is op 10 Julie 1956 in Pretoria gebore. Hy was die tweede seun van Martha Mahlangu, 'n huishulp. Sy vader verlaat hulle in 1962, waarna hy deur sy ma grootgemaak is. Hy woon Mamelodi Hoërskool tot standaard 8 by, maar kon, as gevolg van die onluste, nie sy skoolopleiding voltooi nie. In 1976 vlug hy na Mosambiek en spandeer ses maande in ŉ vlugtelingkamp naby Xai Xai. Daarna word hy geneem na ŉ ANC opleidingkamp, genaamd "Engineering", in Angola. Daar en by Funda-kamp het hy opleiding ontvang in sabotasie, gevegskuns, verkenning en politieke opleiding. Na sy opleiding is hy, George ‘Lucky’ Mahlangu en Mondy Motloung na Swaziland geneem waar hulle reistasse vol pamflette, gewere en handgranate gegee is. Daarna op 11 Junie 1977 het hulle die grens oorgesteek en hul weg na Johannesburg gebaan.


Die Gereformeerde kerk Elandspoort is ’n gemeente van die Gereformeerde Kerk (GKSA) in die weste van Pretoria. Dit was einde 2014 die naaskleinste Afrikaanse Gereformeerde kerk in die Jakarandastad met net 68 belydende en 25 dooplidmate, vergeleke met onderskeidelik 191 en 82 einde 2001, ’n afname in die sieletal van amper 66 persent. Die kerk sluit, buiten die gelyknamige woonbuurt, ook Danville, Kwaggasrand en Wespark in. Elandspoort het in 1959 ontstaan as die Gereformeerde kerk Danville-Wespark toe dit van die Gereformeerde kerk Pretoria-Wes afstig. Die gebied wat binne die gemeentegrense val, is net noord van Kerkstraat langs die Daspoorttonnel, ’n bekende baken in die gebied. Die staalreus Yskor het in die beginjare aan ’n groot aantal werknemers huisvesting in die gebied voorsien. Eredienste is eers in die skoolsaal van die Transoranje-skool vir Dowes by Kerkstraat-Wes 855 gebou, maar enkele jare ná afstigting is ’n kerkgebou in die tentstyl, wat destyds so gewild was, opgerig. Dié A-raam-kerk met sy blou geverfde staalbalke wat tot op die grond loop, staan teen ’n effense skuinste in die suide van Danville op die hoek van De Villiers- en Delaneystraat.


Dhadi (Pandjabi: ਢਾਡੀ, Dhādi) of Dhadhi, is iemand wat ballades met die gebruik van 'n Dhadd (slaginstrument) sing. Die Sarangi word ook gebruik omdat beide bekende volksinstrumente van Punjab is. Volgens Kahn Singh Nabha se Mahan Kosh-ensiklopedie is die definisie van dhadhi "Iemand wat ballades van krygers sing en wat die Dhadd bespeel". Dhadis is 'n afsonderlike groep van sangers wat in die tye van die Sikh-goeroes na vore gekom het. 'n Groep van Dhadi-sangers word 'n Dhadi Jatha genoem. Die Pandjabi-woord Jatha beteken eenvoudig "groep". 'n Dhadd (slaginstrument) 'n Sarangi (snaarinstrument) Nabha, Kahn Singh (1930). Gur Shabad Ratnakar Mahan Kosh (first uitg.). Amritsar: Bhai Chatar Singh, Jeewan Singh. Hardial Thuhi (2008). Punjabi Lok Dhadi Kala. Unistar Books Pvt. Ltd. ISBN 9788171424849. "'Dhadhis' add zing to poll campaign". News in English (in Engels). Bassi Pathana. The Tribune. 5 Januarie 2012. Geargiveer vanaf die oorspronklike op 27 April 2018. Besoek op 22 Julie 2012.


Die Gereformeerde kerk Kameeldrift is ’n gemeente van die Gereformeerde Kerk (GKSA) in die noordooste van Pretoria in die omgewing van die Roodeplaatdam. Dit sluit die gelyknamige en omliggende landbouhoewegebiede in asook woonbuurte soos Montanapark en Montana-Tuine. Die Gereformeerde kerk Kameeldrift is op Saterdag 25 September 1976 om drieuur in die kerkgebou van die moedergemeente, Derdepoort, afgestig. Daar was 211 belydende lidmate en 137 dooplidmate. Met afstigting het die gemeente ’n hoewe van sowat 3 hektaar van Derdepoort ontvang waarop die kerkgebou in 1982 opgerig is. Dié grond was eens ’n mielieland tussen die kleinhoewes noordoos van Pretoria. Gedurende die eerste jaar ná afstigting het Kameeldrift ook 'n bruidskat van R8 000 van Derdepoort ontvang. Die gemeente het onmiddellik begin om ’n tuin uit te lê en ’n groot aantal inheemse bome is geplant. Heelwat later, tydens die gemeente se 15-jarige feesviering, is ’n aantal Bybelse bome geplant wat in Suid-Afrika aard. Eredienste is aanvanklik gehou in die skoolsaal van die Hoërskool F.H. Odendaal. Jan Pretorius was die argitek van die gemeente se eie kerkgebou en die bouaannemer was Hans van der Laan, wat tot minstens 2010 nog lidmaat van die gemeente was.


Adam kan na een van die volgende verwys: Adam, die eerste mens op aarde. Adam, 'n Afrikaanse musiekgroep. Adam is ook die naam van verskeie ander mense, soos Adam Tas, Adam Small en Adam Smith. Adam Koksland, 'n voormalige Griekwarepubliek in die omgewing van Philippolis, wat tans deel van Suid-Afrika vorm. Opel Adam, 'n stadsmotortjie van die Duitse motorvervaardiger, Opel. Die skepping van Adam, 'n fresko deur Michelangelo op die plafon van die Sikstyne Kapel in die Vatikaanstad.


Die 2015 Spaanse Grand Prix was 'n Formule Een motorwedren gehou op 10 Mei 2015 by die Circuit de Barcelona-Catalunya in Montmeló, Spanje. Die wedren was die vyfde rondte van die 2015-seisoen en dit was die 45ste keer wat die Spaanse Grand Prix as 'n rondte van die Formule Een Wêreldkampionskap en die vyf-en-twintigste keer by Catalunya gehou is. Mercedes bestuurder Nico Rosberg het sy eerste oorwinning van die seisoen, sy eerste in Spanje en die negende van sy loopbaan behaal. Sy spanmaat Lewis Hamilton was tweede ná 'n swak wegspring, gevolg deur Sebastian Vettel in die derde plek.


Die 2015 Formule Een Kanadese Grand Prix is op 7 Junie 2015 op die Gilles Villeneuve-renbaan Renbaan in Montreal, Kanada gehou. Dit was die sewende wedren van die kampioenskapseisoen en is deur Lewis Hamilton in sy Mercedes gewen.


Die Gereformeerde kerk Vaalharts is die sewende oudste van die 30 gemeentes in die GKSA se Klassis Noordwes. Die gemeente se middelpunt is op die dorp Hartswater aan die Noord-Kaapse kant van dié provinsie se grense met Noordwes. Einde 2015 was hier 97 belydende en 10 dooplidmate, vergeleke met onderskeidelik 185 en 67 einde 2001, toe dit nog deel was van die Klassis Wolamransstad. Dis ’n afname van amper 58 persent binne 14 jaar. Die eerste inwoners in die Vaalharts-besproeiingskema, tussen Vryburg en Warrenton, het vanaf 1938 hier kom woon. Die gebied het 'n wyk van die Christiana geword. In 1940 het ds. J.L. de Bruyn die eerste diens in die gebied in die huis van J.S.M. Reyneke gehou omdat 'n behoorlike plek vir 'n kerkgebou nie beskikbaar was nie. 'n Gebrekkige sinkgeboutjie op Pokwani, wat deur die departement van lande beskikbaargestel is, is aan die begin as kerkplek gebruik, maar die Gereformeerdes moes dit met lidmate van ander kerke deel. Op 20 Oktober 1945 het die wyke 'n volwaardige gemeente geword, bekend as die Gereformeerde kerk Vaalharts.


Die Gereformeerde kerk Graaff-Reinet is die jongste en naaskleinste van die 12 gemeentes in die GKSA se Klassis Karoo-Kei. Die gemeente het in 2009 van die Gereformeerde kerk Middelburg, Kaap, afgestig en sluit buite die hoofdorp, Graaff-Reinet (wie se plaaslike NG moedergemeente reeds in 1792 gestig is), ook die dorpe Aberdeen (plaaslike NG gemeente in 1855 gestig), Jansenville (ook in 1855), Nieu-Bethesda (1878) en Pearston (1859) in. Terwyl Middelburg, Kaap, se belydende lidmate van 2011 tot 2016 afgeneem het van 122 tot 104 en die dooplidmate van 25 tot 18, het Graaff-Reinet se belydende lidmate toegeneem van 28 tot 40 (43 in 2015) en sy dooplidmate van vyf tot agt (ses in 2015). So was dit vir die gemeente in 2016 moontlik om ’n eie leraar te beroep en het prop. G.M. (Marnix) Boersema die beroep middel Januarie aanvaar nadat prop. B.A. (Banie) van der Walt die beroep op hom uitgebring sowat ’n week vantevore, bedank het. Op Sondag 13 Augustus 2017 was Bernhard Maurits Boersema, ds.


Die Bangweulumeer (Engels: Lake Bangweulu) is 'n varswatermeer geleë in die noordooste van Zambië. Die meer het 'n oppervlakte van 15 100 vierkante kilometer en is daarmee die grootste meer van Zambië. Bangweulumeer beteken "waar die water die lug ontmoet" in verskeie Bantoetale. Die Bangweulumeer is een van die Groot Mere van Afrika se kleinste mere en is suidwes van die Mwerumeer, suidoos van die Tanganjikameer en wes van die Malawimeer geleë. Die grootste rivier, wat in die Bangweulumeer vloei, is die Chambeshirivier. Die grootste rivier, wat uit die Mwerumeer uitmond, is die Luapularivier, wat verder noord in die Mwerumeer mond en aansluitend in die Kongorivier vloei. Wikimedia Commons het meer media in die kategorie Bangweulumeer. Hierdie artikel is ’n saadjie. Voel vry om Wikipedia te help deur dit uit te brei.


Vauxhall Motors ([ˈvɒksɔːl]; amptelik geregistreer as General Motors UK Limited) is 'n Britse motorvervaardiger en -verspreider wat sy hoofkwartier in Luton, Engeland het. Vauxhall Motors was 'n dogteronderneming van die Duitse Adam Opel AG wat op sy beurt deur die Amerikaanse motorreus General Motors (GM) besit was. Die onderneming bemark passasiersvoertuie en ligte vragmotors onder die Vauxhall-handelsmerk, terwyl dit in die verlede ook busse en vragmotors onder die Bedford-handelsnaam verkoop het. Vauxhall is tans die motorhandelsmerk met die tweede meeste verkope in die Verenigde Koninkryk. Vauxhall is in 1857 deur Alexander Wilson as 'n pomp- en mariene enjinvervaardiger in die Londense Vauxhall-buurt gestig, wat sy produkportefeulje in 1903 met die ontwikkeling van 'n enkelsilinder-voertuig na motors uitgebrei het. In 1925 is die onderneming, wat reeds in 1905 weens ruimtelike beperkings na Luton in Bedfordshire verskuif is, deur GM oorgeneem. Bedford Vehicles is in 1930 as 'n dogteronderneming van Vauxhall vir die vervaardiging van kommersiële voertuie gestig. Gedurende verskeie tye in sy geskiedenis was Vauxhall Motors by motorsport betrokke, so onder meer by die British Touring Car Championship.


Goedgevonden A is 'n 99% swart nedersetting in die Noordwes-provinsie van Suid-Afrika. Dit is noord van Ventersdorp aan die R30-pad geleë. Lys van dorpe in Suid-Afrika "Hoofplek Goedgevonden A". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Maria Catharina Elizabeth Louw (25 Julie 1898 – September 1992) was ’n Suid-Afrikaanse skrywer. Sy is op 25 Julie 1898 op Rietfontein in die distrik Bethal in die Transvaal gebore as die jongste van ses kinders en einde September 1992 op Tulbagh oorlede. Haar vader, Adriaan Jakobus Louw, was 'n boer in die distrik. Gedurende die Anglo-Boereoorlog word die gesin gevang en na die Standerton konsentrasiekamp gestuur en haar vader gewond, gevange geneem en na Indië gestuur. Haar laerskoolopleiding ontvang sy aan die begin van haar moeder, aangesien daar weens die oorlog geen skole in die omtrek is nie. Later word 'n laerskool op die dorp geopen en aanvanklik ry sy elke dag sewe myl met die perdekar skool toe, totdat die kerk 'n koshuis laat bou en sy daar inwoon. Haar hoërskoolopleiding ontvang sy aan die Hoogenhout Hoërskool op Bethal, waar Imker Hoogenhout (seun van C.P. Hoogenhout) indertyd die skoolhoof was van die skool wat na hom genoem word. Die skrywers Dirk Mostert en N.H. Theunissen is van haar skoolmaats. Ten spyte van hulle armoede na die oorlog, laat die ouerpaar tog al hulle kinders leer.


'n Geelgesiggie (of Yellow pansy soos dit in Engels bekend staan), is 'n vlinder, Junonia hierta, en behoort tot die familie van Vierpootskoenlappers (Nymphalidae). Die vlerkspan van die wyfie is 40-45 mm en dié van die mannetjie is 40-50 mm. Die mannetjie se bovlerk is heldergeel en swart, met 'n groot helderblou kol in die swart area van die agtervlerk. Die ondersy van die voorvlerk is liggeel en die agtervlerk is grysgeel aan die ondersy. Die wyfie is soortgelyk, hoewel haar kleure dowwer, en die blou kol op die agtervlerk kleiner is. Die skoenlapper is 'n savanne-spesies met migrasievermoë, en een van die mees wydverspreide vlinders in Afrika, waarskynlik teenwoordig in al die Afrika-lande. Dit word ook in die suide van Arabië, Indië en Suidoos-Asië aangetref, maar aldaar in subspesies wat duidelik verskil. Droë en vogtige savanne asook subtropiese en droë tropiese grasveld. Alfabetiese lys van Suid-Afrikaanse vlinders "Junonia hierta". IUCN Rooilys van Bedreigde Spesies. Weergawe 2016-3. Internasionale Unie vir die Bewaring van die Natuur.


Ten spyte van Hannibal se inval in Italia besluit die senaat om die oorlog in Hispania voort te sit Slag van Trebia – Die Romeine ly 'n nederlaag Slag van die Trasimeense meer – Die Romeinse ly opnuut 'n nederlaag P. Scipio ontvang 'n prorogatio imperii Cn. Cornelius Scipio, Hispania toe gestuur deur sy broer, word deur 'n dekreet van die senaat proconsul suo iure, 'n uitsonderlike aanstelling. Hy word in Hispania met imperator aangespreek. Romeinse legate word na Teuta se opvolger Pinnes gestuur om die agterstallige Stipendium op te eis. Frederik J. Vervaet, Tony Ñaco Del Hoyo in: The Impact of the Roman Army (200 BC-AD 476): Economic, Social, Political, Religious, and Cultural Aspects, Proceedings of the Sixth Workshop of the International Network Impact of Empire (Roman Empire, 200 B.C.-A.D. 476), Capri, March 29-April 2, 2005 Deel 6 van Impact of Empire (Roman Empire, 27 B.C.-A.D. 406) (Series), BRILL, 2007, ISBN 9004160442, ISBN 9789004160446 Roman Italy, 338 BC – AD 200: A Sourcebook Routledge Sourcebooks for the Ancient World, Kathryn Lomas Routledge, 2014, ISBN 1-317-95235-9, ISBN 978-1-317-95235-0 Rome and the Friendly King: The Character of Client Kingship Routledge Revivals David Braund Routledge, 2014, ISBN 1-317-80299-3, ISBN 978-1-317-80299-0


Anchien Troskie, ’n Suid-Afrikaanse skrywer, is op 11 Julie 1968 in Virginia in die Vrystaat gebore. Sy skryf onder die skuilnaam Elbie Lötter Dis ek, Anna, ’n roman gebaseer op die ware verhaal van haar traumatiese kindertyd weens seksuele molestering deur haar stiefpa. Na haar ouers se egskeiding verhuis sy saam met haar ma na Bloemfontein, waar sy haar laerskoolloopbaan voltooi. Haar ma trou weer en sy het ’n halfsuster uit hierdie huwelik. In 1986 matrikuleer sy aan die Hoërskool Edenburg. Ná matriek skryf sy in by die Universiteit van die Oranje-Vrystaat vir ’n B.A.-graad in Kommunikasiekunde, maar staak haar studies in haar tweede jaar omdat sy eerder met haar skoolliefde wou trou. Sy en haar man Lafras is op 25 Desember 1989 getroud en het twee kinders, ’n seun, Chris, en ’n dogter, Joyce. Hulle woon naby Oesterbaai in die Oos-Kaap op die melkplaas Milagro, waar Lafras die plaasbestuurder is. Sy skryf onder die skuilnaam Elbie LötterDis ek, Anna, ’n roman gebaseer op die ware verhaal van haar traumatiese kindertyd weens seksuele molestering deur haar stiefpa.


Jacobus Frederik Botha die oue (Kaapkolonie – Humpata, Angola, Januarie 1915), was 'n bemiddelde boer en leier van die derde en laaste Dorslandtrek. Sy geboortedatum is vergete en van sy jeugjare is niks bekend nie, maar hy bevind hom teen 1864 in Soutpansberg. Op 24 April 1877 verlaat hy sy plaas en trek met agt families in agt waens van Daniël Robbertse se plaas Dwarsspruit na die Krokodilrivier om hom by ander trekkers aan te sluit. Die trek verloop voorspoedig tot by die eerste waterplek, Tlabala, en vertoef daar terwyl Botha die pad op die spoor van vorige trekkers verken tot by Inkuane. Hy kom onder die besef van hul teenspoed en laat gevolglik vier waens met twee spanne osse trek tot by die volgende waterplek. Daarna laat hy die oorblywende vier haal. So word Inkuane, Tlakane en eindelik Meersrivier bereik. Hy lei sy mense sonder noemenswaardige verliese verder na Sibbetonsdrif, waar hy hulle nie meer bymekaar kon hou nie en hulle groepe vorm en hul by ander leiers aansluit.


Klaas Steytler (*20 April 1922, Ladybrand – † 27 Augustus 1998) was 'n Suid-Afrikaanse skrywer, wat veral misdaad- en speurverhale geskryf het. Hy debuteer onder die naam N.G. Steytler, maar verskeie van sy werke verskyn onder die skuilnaam Jan Harmse. Steytler was getroud met die bekende skryfster Elsa Joubert. Nicolaas Georg (Klaas) Steytler is op 20 April 1922 in Ladybrand in die Oos-Vrystaat gebore as die seun van 'n skoolinspekteur, Frederick Albert Steytler. Sy ma is Henriette Sanders en hy word vernoem na sy oom, die bekende politikus Klasie Havenga, minister van finansies in die Hertzog-kabinet. Hy word groot en gaan skool op Harrismith, waar hy in 1939 aan die Hoërskool Harrismith matrikuleer. Dan studeer hy aan die Universiteit van die Witwatersrand waar hy 'n  B.Com.-graad in die regte verwerf, maar daarna besluit om nie aan te gaan met sy LL.B.-graad nie. Vir twee jaar werk hy dan in Johannesburg om geld te spaar om terug te gaan universiteit toe. Hy gaan dan na die Universiteit van Kaapstad, waar hy in 1945 'n  B.A.-graad verwerf.


Na die dood van Alexander Jannaeus word sy vrou Salome Alexandra koningin van die Joodse staat en regent vir haar seuns Hyrkanus II en Aristobulus II . Sulla het Cn. Pompeius na Hispania gestuur om Q. Metallus te help om vir Sertorius te verslaan, maar Sertorius verhoed dit. Alexander Jannaeus, koning van Judea uit die Hasmoneeë Excavating Q: The History and Setting of the Sayings Gospel. John S. Kloppenborg, Fortress Press, 2000, ISBN 0-8006-2601-X, ISBN 978-0-8006-2601-3 A Global Chronology of Conflict: From the Ancient World to the Modern Middle East Spencer C. Tucker, ABC-CLIO, 2009, ISBN 1-85109-672-8, ISBN 978-1-85109-672-5


Walmer is 'n groot, oorwegend wit en Engelsprekende voorstad van Port Elizabeth, die grootste stad in die Oos-Kaap, Suid-Afrika. Walmer is sowat 2 km suid van die Baai se stadsaal geleë en noord en wes van Port Elizabeth se internasionale lughawe. Dit was van 1899 tot 1965 'n onafhanklike munisipaliteit, toe dit ingelyf is by Port Elizabeth. Om 'n rede wat die bron nie verstrek nie, is dit genoem na Walmer Castle, die setel van die hertog van Wellington in Kent, Engeland. Vir sensusdoeleindes beslaan Walmer 7,42 km². In 2011 het die inwoners 6 792 getel, van wie meer as 81 persent wit en amper 73 persent Engelssprekend was. Die tweede grootste huistaal was Afrikaans (17,81 persent) en die derde Xhosa (amper 5 persent). NG gemeente Walmer Walmer (kiesafdeling) (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Walmer". Sensus 2011. (en) AdrianFrith.com. URL besoek op 28 Februarie 2016.


Die Laerskool Louw Geldenhuys is ’n Afrikaansmediumskool in die Johannesburgse voorstad Linden. Die skool is in 1902 in ’n skuur op die plaas van die welgestelde politikus en weldoener Lourens Geldenhuys met 40 leerlinge gestig. Aan die begin was die skool se voertaal Engels en het dit bekendgestaan as die Braamfontein Government School. Met die verskuiwing na Linden in 1916 het die naam verander na Linden Government School. Vier jaar later is Afrikaans as onderrigmedium vir gr. 1 tot 4 ingestel. Teen die tyd dat die nuwe kompromislandsvlag op 31 Mei 1928 ook hier by die Lindense skool gehys is, was die buurt ’n gevestigde hoewegemeenskap waar veral met perskes geboer is. Louw Geldenhuys is in 1929 oorlede en in 1936 is die skool ter nagedagtenis aan hom die Louw Geldenhuys-skool genoem. Eers in 1952 het dit ’n volwaardige Afrikaanse skool geword en die huidige naam gekry, die Laerskool Louw Geldenhuys. In 1965 het die skool sy huidige skoolgebou betrek, in 2002 sy eeufees gevier en in 2015 is nuwe geboue in gebruik geneem. Regardt van den Bergh, akteur en regisseur Sybil Coetzee, aktrise (af) Die geskiedenis van die skool op sy webtuiste weergegee Geargiveer 8 Maart 2016 op Wayback Machine.


Die kaart-blaasop (Arothron mappa) is 'n vis wat wydverspreid in die Indiese Oseaan en Stille Oseaan voorkom. Dit kom ook aan die ooskus van Afrika voor en verskyn soms tot by die suide van KwaZulu-Natal. Hierdie spesie is seldsaam en word in Engels die Map puffer genoem. Die vis word tot 60 cm lank. Sy lyf is swaarder as die normale blaasop lyf met die pens wat uithang en rond is. Die lyf is grys met onreëlmatige vlekke en kolle wat op die lyf voorkom. Die onderkant van die vis is witterig tot geel. Daar is lyne wat vanaf die oog uitstraal. Die vis leef in aflandige koraal- en rotsriwwe in water wat 5 tot 30 m diep is. Hulle is alleenlopers, skaam en word gevind naby grotte en rotsoorhange. Hulle vreet alge, sponse en bodemongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Dennis King & Valda Fraser. The Reef Guide: Fishes, corals, nudibranchs & other invertebrates: East & South Coasts of Southern Africa. Struik Nature. 2014 ISBN 978-1-77584-018-3 http://www.fishbase.org/summary/Arothron-mappa.html


Die Formule Een-seisoen van 2016 het uit 21 Grand Prix-wedrenne bestaan. Die verdedigende bestuurderskampioen was die Brit Lewis Hamilton, en Nico Rosberg is as die bestuurderskampioen vir 2016 gekroon in Aboe Dhabi. Nagnes, Franco (17 Julie 2014). "Ferrari test 059/4 Power Unit". Omnicourse. Franco Nagnes. Besoek op 11 April 2015.


Hierdie artikel handel oor die meetkundige vyfhoek. Vir die verdedigingskompleks in Amerika sien Pentagon. 'n Vyfhoek of Pentagoon is 'n veelhoek met vyf sye. Normaalweg is die vyf hoeke ewe groot en die vyf sye ewe lank. Die hoeke van 'n reëlmatige vyfhoek is 108°. Bereken die straal, die omtrek, die oppervlakte, die hoogte van die middelpunt en die hoogte van die vyfhoek met slegs die lengte van een van die sykante (z): r = z 2.5 − 1.25 ≃ z 1.17557 {\displaystyle r={\frac {z}{\sqrt {2.5-{\sqrt {1.25}}}}}\simeq {\frac {z}{1.17557}}} O = 5 z {\displaystyle O=5z} A = 2.5 z ⋅ r 2 − 0.25 z 2 {\displaystyle A=2.5z\cdot {\sqrt {r^{2}-0.25z^{2}}}} M = r 2 − 0.25 z 2 {\displaystyle M={\sqrt {r^{2}-0.25z^{2}}}} H = r 2 − 0.25 z 2 + r {\displaystyle H={\sqrt {r^{2}-0.25z^{2}}}+r} z = Lengte van 'n sy van die vyfhoek r = Straal van die vyfhoek, die lengte van die middelpunt na een van die vyf hoeke O = Omtrek van die vyfhoek A = Oppervlakte van die vyfhoek M = Hoogte van die middelpunt van die vyfhoek H = Hoogte van die vyfhoek Hierdie artikel is ’n saadjie.


David Attenborough (1926-) is 'n Britse natuurkundige en TV-persoonlikheid. Hy het talle TV-programme oor die natuur en diere oor die wêreld gemaak. Dit sluit in Life on Earth (1978), The Living Planet (1983), The Blue Planet (2001) en Life of Mammals (2002). Hy is in 1974 tot Kommandeur in die Orde van die Britse Ryk benoem en ontvang in 1980 'n Bafta Fellowship Award. David Frederick Attenborough is op 8 Mei 1926 in Londen gebore en word in Leicester groot. Hy is die jonger broer van die Britse akteur en rolprentmaker Richard Attenborough en die ouer broer van John Attenborough, 'n uitvoerende bestuurder in die motorbedryf. Tydens die Tweede Wêreldoorlog het sy ouers twee Joodse vlugteling-meisies aangeneem. Attenborough het al van kindsbeen fossiele, klippe en ander voorwerpe uit die natuur versamel. Hy voltooi sy skoolloopbaan aan die Wyggeston Grammar School for Boys, waarna hy in 1945 'n beurs wen om aan die Clare College, 'n kollege van die Universiteit van Cambridge, te studeer. Hy studeer daar geologie en dierkunde en verwerf 'n graad in die natuurwetenskappe.


Die Indiese snellervis (Melichthys indicus) is 'n vis wat wydverspreid in die Indiese Oseaan voorkom, die Rooisee, Oman en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Indian triggerfish. Die vis word tot 30 cm lank en is swart met 'n wit lyn op die basis van die tweede dorsale- en stertvinne. Die rand van die sertvin is ook wit. Daar is onreëlmatige wit lyne op die agterkant van die lyf wat gevorm word deur wit kolletjies. Daar is soms 'n ligter gelerige area tussen die twee dorsale vinne. Die vis leef in aflandige koraal- en rotsriwwe in water wat 10 tot 30m diep is. Hulle is alleenlopers maar vorm soms groepe wanneer hulle saam aan soöplankton vreet bokant die rif. Hulle vreet ook alge, sponse en ongewerweldes. Dit kan maklik verwar word met die Swartsnellervis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Quigney is 'n voorstad van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika "Subplek Quigney". Sensus 2011.


Hillary is 'n voorstad van Durban, sowat 14 km wessuidwes van die stadsaal, oos van Malvern en noord van Mount Vernon. Hoewel die eerste bewoners hulle reeds betreklik vroeg hier kom vestig het, is die gebied eers in 1931 by Durban se munisipale gebied ingelyf. Die naam is afgelei van die Hillary-familie wat sedert die 19de eeu hier gewoon het ná die aankoms van die Hillary-broers, George en John, in 1848. NG gemeente Hillary (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Hillary". Sensus 2011.


Gompo is 'n swart woonbuurt van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika "Hoofplek Gompo". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Sea View is 'n voorstad van Durban, KwaZulu-Natal, 8 km suidwes van die stadsaal, suid van Rossburgh, suidoos van Bellair en noordoos van Clairwoord. Die naam is blykbaar afgelei daarvan dat dit die eerste plek was waarvandaan 'n reisiger uit die binneland na Port Natal die see kon sien. 'n Kusoord 18 km wes van Skoenmakerskop het dieselfde naam, in welke geval die naam ook verwys na 'n uitsig op die see. Vir sensusdoeleindes beslaan Sea View 3,26 km². In 2011 was die voorstad se bevolking 6 972, van wie 56% swart, 27,4% wit en 12,4% Indies was. Amper 43% van die inwoners se huistaal was Engels en 32,2% s'n Zoeloe. Afrikaans was die derde grootste huistaal (10%). Gereformeerde kerk Durban-Wes (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Sea View". Sensus 2011. (en) Die 2011-sensusfyfers weergegee deur AdrianFrith.com. URL besoek op 8 Maart 2016.


Aotearoa is die Maori-naam van Nieu-Seeland. Dit beteken letterlik "land van die lang wit wolk". Die vroegste Maori-name vir die land was Niu Tireni, Nu Tirani en Nu Tirene, wat in dokumente soos die Waitangi-verdrag gebruik is. Sedert die 1990's word God Defend New Zealand (of "Aotearoa") in Maori en Engels gesing, en die naam is aan 'n wyer gehoor bekend gemaak. Hierdie artikel is ’n saadjie. Voel vry om Wikipedia te help deur dit uit te brei.


Januarie – Mithridates (Mihrdād) II van Partië verslaan die Elamitiese koning Pittit en aanvaar die onderwerping van Hypoasines van Characene. Arsacids and Sasanians: Political Ideology in Post-Hellenistic and Late Antique Persia, M. Rahim Shayegan, Cambridge University Press, 2011, ISBN 0-521-76641-9, ISBN 978-0-521-76641-8


Veronica Guerin (5 Julie 1958 – 26 Junie 1996) was 'n Ierse joernalis. Sy skryf verskillende artikels in die Sunday Bussines Post- en Sunday Tribune-koerante. Sy het begin skryf oor georganiseerde misdaad in haar land. Guerin is op 26 Junie 1996 deur dwelmhandelaars op een van die besigste paaie van Dublin vermoor.


Lynn Redgrave, OBE (8 Maart 1943 – 2 Mei 2010) was ’n Britse aktrise en lid van die bekende Redgrave-toneelfamilie. Haar ouers was die akteurs sir Michael Redgrave en Rachel Kempson. Haar suster was Vanessa Redgrave en haar broer die akteur en politieke aktivis Corin Redgrave. Sy was die tante van die skrywer en regisseur Carlo Gabriel Nero en die aktrises Joely Richardson, Jemma Redgrave en Natasha Richardson, en die skoonsuster van die regisseur Tony Richardson, die Italiaanse akteur Franco Nero en die aktrise Kika Markham. Haar oupa was die stilprent-akteur Roy Redgrave. Redgrave het in Londen opleiding ontvang voordat sy haar teaterdebuut in 1962 gemaak het. Teen die middel 1960's was sy al in verskeie flieks, insluitende Tom Jones (1963) en Georgy Girl (1966), waarvoor sy ’n Oscar- en Golden Globe-benoeming gekry en die New York Film Critics Award gewen het. In 1967 het sy haar Broadway-debuut gemaak en in verskeie produksies in New York opgetree terwyl sy gereeld na Brittanje se West End teruggekeer het.


Die Gespikkeldetang (Zebrasoma gemmatum) is 'n vis wat voorkom in die westelike Indiese Oseaan, meer spesifiek Mauritius, Madagaskar en die kus van KwaZulu-Natal. In Engels staan die vis bekend as die Spotted tang. Die vis word tot 23 cm lank. Die lyf en die vinne is bruin tot groen-bruin met klein wit spikkeltjies wat digby mekaar is op die lyf en vinne. Die stertvin is geel of geelbruin. Die vis leef op aflandige koraal- en rotsriwwe in water wat 10 tot 60 m diep is. Hulle is alleenlopers en bly gewoonlik naby die rif. Die vis vreet alge en dooie koraal van die rotse. Die spesie is seldsaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Myers, R., Choat, J.H., Abesamis, R., Clements, K.D., McIlwain, J., Nanola, C., Rocha, L.A., Russell, B. & Stockwell, B. 2012.


Diodotus stig die Greko-Baktriese koninkryk. Ethnic Groups of North, East, and Central Asia: An Encyclopedia Ethnic Groups of the World James B. Minahan, ABC-CLIO, 2014, ISBN 1-61069-018-4, ISBN 978-1-61069-018-8


Koning Zheng van Qin verower ook die koninkryk Zhao. China: A History, Harold Miles Tanner, Hackett Publishing, 2009, ISBN 0-87220-915-6, ISBN 978-0-87220-915-2


Kerkstraat 40 is ’n meer as 200 jaar oue Kaaps-Hollandse gebou op Tulbagh in die Wes-Kaap, Suid-Afrika. Die eiendom waarop die huis gebou is, is in 1801 aan Magteld Combrink verkoop en sy het die huis waarskynlik kort daarna laat oprig. Dit is T-vormige en het reguit endgewels en ’n konkaaf-konveks-gewel bo die voordeur, (en) Richardson, Deirdré. 2001. Historic sites of South Africa. Cape Town: Struik. Koördinate: 33°17′10″S 19°8′19″O / 33.28611°S 19.13861°O / -33.28611; 19.13861


Kerkstraat 6 is ’n nasionale gedenkwaardigheid op Tulbagh in die Wes-Kaap, Suid-Afrika. Dit huisves ’n gastehuis, De Oude Herberg. Die huis is in die vroeë of middel 19de eeu opgerig in ’n onopgesmukte Kaaps-Hollandse styl. Dit is reeds 'n gastehuis sedert 1885, wat dit een van die oudste gastehuise in Suid-Afrika maak. (en) Richardson, Deirdré. 2001. Historic sites of South Africa. Cape Town: Struik. Koördinate: 33°17′16″S 19°8′19″O / 33.28778°S 19.13861°O / -33.28778; 19.13861


Ptolemeus III en Seleukos II sluit 'n vrede wat vir Egipte gunstig is. Daar is opstande in Baktrië en Partië. Seleukos II en sy broer Antiochus Hierax raak verwikkel in 'n oorlog om die troon. (geraamde datum) * 10 Maart – Rome verslaan Kartago in die Slag van die Aegate-eilande wat die Eerste Puniese Oorlog beëindig. Army and Society in Ptolemaic Egypt Armies of the Ancient World Christelle Fischer-Bovet, Cambridge University Press, 2014, ISBN 1-107-00775-5, ISBN 978-1-107-00775-8


Reinhold Gregorowski (Somerset-Oos, 12 April 1856, Kaapkolonie – Pretoria, Transvaal, Suid-Afrika, 19 November 1922) was ’n regter en staatsprokureur. Gregorowski was die oudste seun van Reinhold Theodore Gregorowski (Marienburg, Pommere, Wes-Pruise, 7 Junie 1807 – Somerset-Oos, 7 Januarie 1880) van die Berlynse Sending en Martha Lawton (Liverpool, 19 Maart 1818 – Somerset-Oos, 21 September 1864). Hy was die sesde oudste van die egpaar se 14 kinders (sewe seuns en sewe dogters) en die derde oudste seun. Sy moeder is oorlede in die ouderdom van 46 jaar toe hy agt jaar oud was en in die agt jaar van sy geboorte tot haar oorlye is nog agt kinders gebore. Hy ontvang sy skoolopleiding aan Gill-kollege op sy geboortedorp, waar hy in 1874 matrikuleer met sy naam boaan die lys wat ook kandidate bevat soos (later sir) M.W. Searle (1855–1926, regter) en (later sir) H.H. Juta (1857–1930, regsgeleerde, regter, parlementslid).


Die 2012 Formule Een Chinese Grand Prix is op 15 April 2012 op die Shanghai Internasionale Renbaan in China gehou. Dit was die derde wedren van die kampioenskapseisoen en is deur Nico Rosberg in sy Mercedes gewen.


Venice is 'n woonbuurt en seeoord in die Westside van Los Angeles, sowat drie myl suidoos van Santa Monica. Venice is in 1905 deur die tabak-miljoenêr Abbot Kinney (1850–1920) as 'n seeoord en 'n Amerikaanse weergawe van die Italiaanse Venesië aan die Stille Oseaankus van Suid-Kalifornië gestig - en as 'n kunstenaarskolonie waar 'n kulturele herlewing, 'n Amerikaanse Renaissance, bewerkstellig sou word. Venice het tot 1926, toe dit met Los Angeles saamgesmelt het, as 'n selfstandige munisipaliteit bestaan. Oorspronklik is die nedersetting amptelik Venice of America genoem. Baie van die jong nedersetting se infrastruktuur en boukuns is deur die Italiaanse Venesië geïnspireer - so was daar 'n Grand Canal Boathouse waar Venice se gondels kon aandoen (hulle is in St. Loius, Missouri gebou) asook 'n St. Mark's Hotel - waar een van die eerste hysbakke in die Amerikaanse Weste geïnstalleer is en wat in 1958 as een van die tonele vir die rolprent A Touch of Evil gedien het waarin Orson Welles die hoofrol vertolk het. Ná die ontdekking van olie in die gebied in 1929 is te midde van woonbuurte met die ontginning daarvan begin.


Die Han keiser Wudi bestyg die Tai-berg om daar die Feng en Shan-rituele uit te voer. Dit bevestig hom as die enigste keiser en heerser. Hyrkanus van Judea beleër Samaria, wat deur Masedoniërs bevolk word. Onbekend - Titus Pomponius Atticus, Romeinse skrywer († 32 v.C.) RoutledgeCurzon Encyclopedia of Confucianism Xinzhong Yao, Taylor & Francis US, 2003, ISBN 0-415-30652-3, ISBN 978-0-415-30652-2 The Samaritans in Flavius Josephus, Reinhard Pummer, Mohr Siebeck, 2009, ISBN 3-16-150106-3, ISBN 978-3-16-150106-7


Die Driemanskap-monument roep in herinnering die Britse anneksasie van die Zuid-Afrikaansche Republiek en sy stryd om die onafhanklikheid terug te wen. Die beeld is opgerig ter ere van Paul Kruger, Marthinus Wessel Pretorius en Piet Joubert wat in Desember 1880 te Paardekraal aangewys is as leiers in die Eerste Vryheidsoorlog en ter herinnering aan die periode wat Heidelberg die hoofstad van die ZAR was. Die monument staan in Heidelberg voor die stadsaal in H.F. Verwoerdstraat, tussen Ueckermann- en Voortrekkerstraat en regoor die hoë kerktoring in die middedorp. Op 13 Desember 1880 is 'n groot volksvergadering te Paardekraal gehou waartydens besluit is om te veg vir die herstel van die ZAR. Omdat die president reeds die land verlaat het, is drie leiers verkies, naamlik Kruger, Pretorius en Joubert. Hierdie Driemanskap en 'n kommando het op 16 Desember Heidelberg binnnegery en die Vierkleur voor die landdroshof gehys. Hierdie optrede was die begin van die Eerste Vryheidsoorlog. As 'n uiting van Afrikanernasionalisme het die Heidelbergse Afrikaanse Kultuurvereniging in 1952 besluit om 'n gedenkteken op te rig en is met 'n landswye fondsinsameling begin.


Ná die moord op Jonathan volg sy broer Simon hom op as koning van Judea. Jonathan van Judea Ancient Coins Through the Bible, Joseph A. Dow, Tate Publishing, 2011, ISBN 1-61777-135-X, ISBN 978-1-61777-135-4


Ptolemeüs VI Philometer sterf aan sy verwondings in 'n slag naby Antiochië waar hy probeer het die Egiptiese mag oor Sirië te herstel. Aanvanklik volg Philometer se seun Ptolemeüs VII Neos Philopator, wat alreeds medekoning was, sy pa op, maar sy oom Ptolemeüs VIII keer uit ballingskap terug en dood die jong koning. Ptolemeüs VIII Physcon volg Ptolemeüs VII op. Aristarchus ontvlug Alexandrië. Ptolemeüs VI Philometer (*ca 186) Ptolemeüs VII Neos Philopator (*ca. 162) Historical Dictionary of Ancient Egypt, Deel 22 van Historical Dictionaries of Ancient Civilizations and Historical Eras, Morris L. Bierbrier, Scarecrow Press, 2008, ISBN 0-8108-6250-6, ISBN 978-0-8108-6250-0 Historical Dictionary of Ancient and Medieval Nubia, Historical Dictionaries of Ancient Civilizations and Historical Eras, Richard A. Lobban Jr. Scarecrow Press, 2003, ISBN 0-8108-6578-5, ISBN 978-0-8108-6578-5


Die Romeine verower Sardinië op die Puniërs. Phoenicians, Deel 2 van Peoples of the past Glenn Markoe, University of California Press, 2000, ISBN 0-520-22614-3, ISBN 978-0-520-22614-2


Evagoras van Salamis sluit 'n bondgenootskap met Athene en Egipte teen die Perse. Phoenicians, Deel 2 van Peoples of the past Glenn Markoe, University of California Press, 2000, ISBN 0-520-22614-3, ISBN 978-0-520-22614-2


Saulsville is 'n township wes van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Atteridgeville in die ooste, Laudium in die suide en Lotus Gardens aan die noordekant. Lys van dorpe in Suid-Afrika "Hoofplek Saulsville". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


11 Maart – 'n Man wat beweer hy is Kambuses van Persië se broer, Bardiya (Smerdis), probeer die mag oorneem. Darius, 'n prins uit 'n sytak van die koninklike familie, beweer Bardiya heet in werklikheid Gautama en is 'n troonrower, en dat die regte Bardiya deur Kabuses gedood is. 29 September – Darius verslaan Bardiya en stel hom tereg. Dādarši, die satraap van Baktrië, help Darius die opstand in die noordelike deel van die Iranse Hoogvlakte onderdruk. Kambuses van Persië From Cyrus to Alexander: A History of the Persian Empire,Pierre Briant, Eisenbrauns, 2002, ISBN 1-57506-120-1, ISBN 978-1-57506-120-7


Die Turkse volke is 'n etnolinguistiese groep wat die sprekers van die Turkse tale behels. Hulle is inheems aan Sentraal- en Wes-Asië, Siberië en Oos-Europa, veral suid en oos van die Swartsee asook rondom die Kaspiese See met lande soos Turkye, Oesbekistan, Kasakstan, Azerbeidjan, Turkmenistan en Kirgisië. Die grootste etniese groepe (volgens bevolking) is: Turke (63–69 miljoen), Oesbeke (30 miljoen), Azerbeidjanners (28–35 miljoen), Oeigoere (20 miljoen), Kasakke (15 miljoen), Turkmene (9 miljoen) en Kirgisiërs (4,5 miljoen). Hulle praat Turkse tale soos Turks (71 miljoen), Oesbekies (27 miljoen), Azerbeidjans (26 miljoen), Kasaks (13 miljoen), Oeigoers (10,4 miljoen), Turkmeens (7,6 miljoen) en Kirgisies (4,6 miljoen) as moedertaal. (de) Brigitte Moser, Michael Wilhelm Weithmann (2008). Landeskunde Türkei: Geschichte, Gesellschaft und Kultur. Buske Publishing. p. 173. ISBN 978-3-87548-491-5. (de) Deutsches Orient-Institut, Orient, Vol. 41, Alfred Röper Publushing, 2000, bl. 611 "Turkey".


Thibaultplein lê tussen wolkekrabbers langs Hans Strijdomlaan en naby die aansluiting daarby van Langstraat in die middestad van Kaapstad. Die plein is 'n gesamentilke ontwikkeling van die Stad Kaapstad, Anglo-American Properties en die Southern Lewensvereniging. Dit is op 16 November 1989 deur die burgemeester van die stad, Gordon Oliver, geopen. Die plein dra die naam van Louis Thibault, Suid-Afrika se eerste opgeleide argitek. Op die plein staan sedert 1994 'n modernistiese kunswerk in staal en brons deur John Skotnes getiteld “Mythological landscape – a celebration of diversity”. Wikimedia Commons het meer media in die kategorie Thibaultplein. Koördinate: 33°55′8″S 18°25′24″O / 33.91889°S 18.42333°O / -33.91889; 18.42333


Prof. dr. Philippus Jacobus Stephanus de Klerk (Philippolis, Oranje-Vrystaat, 3 November 1895 – 28 Augustus 1971) was van 1924 tot 1949 agtereenvolgens predikant in drie gemeentes van die Gereformeerde Kerk (GKSA) en daarna tot sy aftrede in 1961 professor aan die dieselfde kerkverband se Teologiese Skool op Potchefstroom. De Klerk was die tweede seun van Barend Jacobus de Klerk en Cecilia Maria Pretorius. Sedert 1913 studeer hy aan die Teologiese Skool op Potchefstroom. Ná voltooiing van die matrikulasie-eksamen en die propedeutiese studie lê hy die kandidaatseksamen af en behaal terselfdertyd die B.A.-graad in 1921. Geïnspireer deur 'n boek van dr. Henry Beets (1869–1947), leraar in die Christelike Gereformeerde Kerk in die VSA, word dit sy ideaal om 'n studie te maak van die sending in Suid-Afrika. In 1922 vertrek hy na Nederland, waar hy in 1923 promoveer onder leiding van prof. G.C. Aalders en professore Julius Richter en T. Hoekstra met 'n proefskrif oor "Kerk en sending in Suid-Afrika". Hy het agtereenvolgens in die volgende gemeentes gedien: Germiston (1924–1927), Johannesburg-Oos (1927–1931) en Pretoria-Oos (1931–1949).


Sigmundur Davíð Gunnlaugsson (Yslands: [ˈsɪɣmʏntʏr ˈtaːvið ˈkʏnløyxsɔn]; * 12 Maart 1975 in Reykjavik, Ysland) het vanaf 23 Mei 2013 tot 7 April 2016 as Ysland se 25ste eerste minister gedien. Ná proteste in die strate van Reykjavik vanweë onthullings in die Panama-verslag van die Mossack Fonseca regsfirma oor 'n besigheid van sy vrou Anna Sigurlaug Pálsdóttir wat bedoel is om belastings te ontduik is hy gedwing om af te tree. Sy vrou het in 2007 Wintris Inc. gekoop, 'n besigheid op die Britse Maagde-eilande om geld wat haar pa, die enigste invoerder van Toyota op die eiland verdien het te belê. Aanvanklik het Gunnlaugsson 50% van dié besigheid besit, maar hy het dit vir $1.- verkoop aan sy vrou toe hy parlementslid geword het vir die Progressiewe Party. Hy het dit nooit bekend gemaak nie, maar daar is ook nie bewyse vir onwettige gebeure nie. Hy word opgevolg deur Sigurður Ingi Jóhannsson, wat die minister vir landbou en vissery was in sy regering. "Iceland PM steps aside after protests over Panama Papers revelations" (in Engels).


’n Mars-kruisende kleinplaneet, of Mars-kruiser, is ’n asteroïde waarvan die wentelbaan dié van Mars kruis. Die bekende Mars-kruisers word hieronder genoem. Hulle sluit die twee Mars-trojane 5261 Eureka en (101429) 1998 VF31 in. Baie databasisse lys net asteroïdes met ’n perihelium groter as 1,3 AE as Mars-kruisers. ’n Asteroïde met ’n kleiner perihelium is bekend as ’n Aardskeerder of -kruiser, hoewel dit die wentelbaan van Mars sowel as dié van die Aarde kruis (of amper kruis). Al dié voorwerpe word hieronder genoem. ’n Mars-skeerder is ’n voorwerp met ’n perihelium kleiner as die afelium van Mars (1,67 AE), maar groter as Mars se perihelium (1,38 AE). L4 (leidende wolk): (121514) 1999 UJ7 L5 (volgende wolk): 5261 Eureka – die enigste Mars-trojaan met ’n naam (101429) 1998 VF31 (311999) 2007 NS2 (385250) 2001 DH47 2011 SC191 2011 UN63 Kandidate 2011 SL25 Sommige databasisse lys dié voorwerpe nie as Mars-kruisers nie. Hulle word eerder as Aardskeerders aangedui.


Ilse Andrag (néé Bremer) is 'n Suid-Afrikaanse skrywer en is in Pretoria gebore. Hier het sy ook groot word en in 1965 matrikuleer aan die Afrikaans Hoër Meisieskool. Vanaf 1966 studeer sy tale aan die Universiteit van Stellenbosch, waar sy in 1968 'n B.A.-graad verwerf en in 1969 kwalifiseer as onderwyseres. Hierna gee sy onderwys aan verskeie hoërskole, onder andere in 1971 Duits by Bloemhof Hoër Meisieskool in Stellenbosch. Na haar troue met Rudolf Andrag spandeer sy tyd in die Sederberge, maak kinders groot, is toerleidster in Kaapstad, doen gesinchroniseerde vertalings vir die Suid-Afrikaanse Uitsaaikorporasie en gee vryskut onderwys in Duits en Afrikaans. Na haar aftrede leer sy Italiaans aan en fokus op fotografie, terwyl sy ook 'n CD uitgee (“Pêreltjies vir die vaak”) met 23 slaapliedjies wat sy self gekomponeer het. Sy en haar man het drie dogters. Sy is 'n sangeres en taalkundige wat ook kursusse gee in uitspraak vir sangers. Haar jeugdrama “Vlieg, Sus, vlieg” word geskryf tydens die 1991 ATKV Herfsskool vir Dramaturge en word opgeneem in die versamelbundel “Die magiese kring”, onder redaksie van Temple Hauptfleisch.


Adriaan Louw Albertyn (1 Februarie 1875 – 10 Augustus 1962) is op 1 Februarie 1875 gebore as een van nege kinders van die predikant Johannes Rudolph Albertyn (1847–1920) (na wie die dorpie Albertinia vernoem is) en Margaretha Johanna Elizabeth Louw (1848–1921). Sy broers en susters is Pieter Kuipers, Charlotte Louise, Johannes Rudolph, Margaretha Eizabeth, Louise Isabel, Johanna Georgina, Nico Hofmeyr en George Muller. Hy is op 17 November 1924 getroud met Helena Johanna van der Westhuizen. Op 10 Augustus 1962 is hy oorlede. Hy skryf die roman “ 'n Volk se erfenis” wat die tyd van die Anglo-Boereoorlog tot na die Rebellie agtergrond het. 'n Dogtertjie wat deur die oorlog wees gelaat is, word deur haar oom en tannie grootgemaak op haar erfplaas, waar sy vir Andries Pretorius ontmoet. Net toe die liefde begin vlam, breek die Rebellie uit en Andries sluit aan by generaal De Wet se kommando. Die verhaal word verder vertel uit die oogpunt van die vroue wat tuisbly en na die boerderye omsien. Hulle angs en bekommernis word verwoord terwyl hulle ook deurloop onder die woede van die buurman wat aan die regeringsmagte se kant aktief deelneem.


Louis P. Avenant is 'n Suid-Afrikaanse skrywer. Hy skryf ontspanningsverhale. In “Dwaallig of ster” is Vic Loedolf van die on-derdorp se ma oorlede omdat die spoorwegdokter eers klaar wou tennis speel voordat hy wou uitkom. Vic besluit om 'n regte dokter te word wat onder sy eie mense werk. Na baie swaarkry word hy eindelik wel 'n dokter en 'n gesogte immunoloog. Sy sosiale kring, sy be-kendheid en sy leefstyl maak dit egter baie moeilik vir hom om onder sy eie mense te werk en hy moet 'n keuse maak. “Die hotnotsvy is vrank” is 'n roman oor die vissers geskryf in die vissersidioom, waar Dries sy lewe herleef op soek na die betekenis daarvan. Hy herleef die grootwordjare saam met Pa Petta op die skuit Megal in die diepsee, en Nardeen wat op die kaaimuur staan en wag. 1969 Dwaallig of ster 1972 Die hotnotsvy is vrank Esaach: http://www.esaach.org.za/index.php?title=Avenant,_L.P. Springbokboeke: http://www.springbokboeke.co.za/html/skrywers.html


Ink.org.za is 'n Afrikaanse webwerf waarop digters, skrywers en liriekskrywers hulle werk kan publiseer. Dit bied 'n platform vir skrywers om blootstelling op die Internet te kry. Kompetisies word gereeld aangebied waartydens pryse gewen kan word. Gala-aande word ook aangebied waar toekennings vir die beste bydrae in elke kategorie gegee word. Daar is verskeie afdelings waarin lede hulle skryfwerk kan tentoonstel: Publikasie van skryfwerk Algemeen / Gorrel Artikels Gedigte Rubrieke Musiek & Liriek (mp3 & mp4) Liegstories Verhale – Jeug / Kinderverhale liefdesverhale reisverhale geskiedenis wetenskapfiksie In die opleidingsafdeling is daar modules beskikbaar waar besoekers meer oor die skryfkuns kan leer. Die biblioteek-afdeling bied besoekers gedigte van al die groot meesters (oud en nuut). http://www.ink.org.za/


Jacobus Adriaan (Kobus) Jordaan (gebore Kimberley, Kaapland, Suid-Afrika, 2 Desember 1937) is 'n afgetrede onderwyser en universiteitsdosent asook ’n voormalige kommissaris-generaal van die tuisland Gazankulu, senator, Volksraadslid en lid van die eerste Wetgewende Vergadering ná 1994. Jordaan het sy skoolopleiding aan Grey-kollege in Bloemfontein ontvang en was een van 10 oudleerders van dié skool wat in die laaste parlement van die "ou" Suid-Afrika gedien het. Die ander was dr. Kraai van Niekerk (NP), dr. Manie Schoeman (NP), Attie Jooste (NP), Cehill Pienaar (KP.), brig. Kobus Bosman (NP), dr. Arrie van Rensburg (NP), Issy Pinshaw (NP), Jacko Maree (NP) en dr. Francois Jacobsz (NP). Van dié groep was Jordaan al lid van die Demokratiese Party. Ná skool het hy aan Kovsies 'n B.Sc. (Hons.) behaal en in dié universiteit se studenteraad gedien. Jordaan het van 1961 tot 1967 onderwys gegee aan die Sekondêre Skool Katete in Noord-Rhodesië, wat in dié tyd onafhanklik geword het as Zambië.


Pretty Yende OIS (* 6 Maart 1985 te Piet Retief, Mpumalanga) is 'n Suid-Afrikaanse sopraan. Pretty is op 6 Maart 1985 in die Thandukukhanya-township van Piet Retief, Mpumalanga in 'n Zoeloesprekende gesin gebore. Sy was 'n kerkmeisie en het gereeld in die kerk gesing en was ook lid van die Sondagskoolkoor, waar sy soms as solis opgetree het. Sy was reeds 16 jaar oud toe sy operamusiek vir die eerste keer hoor. Dit was 'n advertensie op die televisie en die singery het net 10 sekondes geduur. Maar dit het tot haar siel gespreek. Haar onderwyser het vir haar verduidelik dat dit operamusiek was. Sy het later uitgevind dat dit die blomme-duet uit Léo Delibes se opera Lakmé was. Sy kon nie glo dat die pragtige klanke deur mense se stem gemaak kon word nie. In 2002 het sy as sopraan die eerste prys gewen by die Tirisano Nasionale Skole Eisteddfod. Sy het dieselfde jaar aan die Hoërskool Ndlela gematrikuleer. Ná skool het sy musiek studeer aan die Suid-Afrikaanse Musiekkollege, 'n deel van die Universiteit van Kaapstad. Daar is sy onder andere deur Virginia Davids en prof. Angelo Gobbato opgelei.


Maria Magdalena Bekker is 'n Suid-Afrikaanse skrywer. Sy in 1938 gebore. Haar dogter Mari van den Berg word later ook 'n bekende skryfster. Sy skryf ontspanningsverhale. “Wag op die stilte” (1967) ondersoek die onvervulde drange in die mens se lewe, wat selfs aanleiding daartoe gee dat 'n ryk meisie haar aan diefstal skuldig maak. “Deur donker nagte” (1970) se hoofkarakter is Thomas Brusset. Hy is ongelukkig getroud met die bitsige Sara en ontmoet dan vir Tina. So beland hy in die maalstroom van 'n ongelukkige huwelik en 'n buite-egtelike verhouding, wat kort voor lank dreig om sy lewe uitmekaar te skeur. Cobus du Plessis is in “Seun van gister” (1990) onder die indruk dat sy pa en sussie in 'n seiljagongeluk dood is. Hy word by sy tant Wilna op die plaas Eersterust groot. Net voordat hy as veearts gaan praktiseer, kom hy op die plaas op dokumente af wat bewys dat sy pa nog lewe. Hy vertrek dan na Matimahala, 'n wildsplaas in die Laeveld, wat sy pa Robert saam met 'n vennoot besit.


Hierdie artikel handel oor die etniese groep. Vir die taal, sien Montenegryns. Die Montenegryne (Montenegryns: Црногорци / Crnogorci, [tsr̩nǒɡoːrtsi] of [tsr̩noɡǒːrtsi]) is 'n Slawiese nasie en etniese groep inheems aan Montenegro en aangrensende lande van die Balkanskiereiland, wat Montenegryns, 'n Suid-Slawiese taal, as moedertaal praat. Hulle vorm die titulêre nasie van Montenegro en maak volgens die laaste sensus van 2011 omtrent 45% van dié land se bevolking uit. Wêreldwyd leef sowat 500 000 Montenegryne, waarvan 278 865 in Montenegro. Daarbenewens vorm Montenegryne belangrike minderhede in Serwië, Bosnië en Herzegowina, Kroasië, Noord-Masedonië, Slowenië en Albanië. Naas Montenegryne vorm Serwiërs die grootste etniese minderheid in Montenegro met 178 110 (28,7%). Montenegryne word soms as 'n subgroep van die Serwiërs en soms as 'n eie etniese groep langs ander Suid-Slawiese volke soos Bosniake, Bulgare, Kroate, Masedoniërs, Serwiërs en Slowene beskou. Hierdie definise hang af van die klassifikasie van hul moedertaal as 'n Serwiese dialek of as 'n selfstandige taal. "Širom svijeta pola miliona Crnogoraca" (in Serwies).